Duzu A Baebolo Ne Ka Ye Wɔ Ngoanelielɛ Nwo A?\nKENGA YE WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Brazil Mumule Aneɛ Bulgarian Catalan Cebuano Chichewa Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch English Estonian Ewe Faroese Fijian Finnish Fon French Ga Georgian German Giliki Gun Haitian Creole Hausa Hibulu Hiligaynon Hungarian Igbo Iloko Indonesian Italian Japanese Kamba Kazakh Kazakh (Arabic) Kikaonde Kikuyu Kiluba Kinyarwanda Kirghiz Kirundi Kongo Korean Latvian Lingala Lithuanian Luo Malagasy Malay Malayalam Maltese Mambwe-Lungu Myanmar Nepali Norwegian Nzema Oromo Polish Portuguese (Brazil) Portuguese (European) Romanian Russian Samoan Sepedi Serbian (Cyrillic) Serbian (Roman) Setswana Shona Sidama Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tigrinya Tiv Tsonga Turkish Turkmen Ukrainian Uzbek Uzbek (Roman) Venda Vietnamese Xhosa Yoruba Zulu\nDuzu A Le Ngoanelielɛ?\nƆyɛ a Baebolo kɛlɛvoma fa edwɛkɛ agbɔkɛ “nyia ngoane” nee “ngoanelielɛ” di gyima fa kile awie mɔɔ bɛlie ye bɛvi esiane anzɛɛ ɛzɛkyelɛ nu la. (Adendulɛ 14:13, 14; Gyima ne 27:20) Noko fane dɔɔnwo ne ala, edwɛkɛ ɛhye mɔ kile ɛtane mɔɔ bɛlie awie bɛvi nu la. (Mateyu 1:21) Kɛmɔ ɛtane a vale ewule rale la ati, bɛdabɛ mɔɔ bɛlie bɛ bɛvi ɛtane nu la lɛ anyelazo kɛ bɛbadɛnla aze dahuu.—Dwɔn 3:16, 17. *\nKɛ ɔkɛyɛ na balie awie ngoane ɛ?\nSaa ɛbanyia ngoane a, ɔwɔ kɛ ɛnyia diedi wɔ Gyisɛse anu na ɛda diedi ɛhye ali ɔlua ye mɛla ne mɔɔ ɛbali zolɛ la azo.—Gyima ne 4:10, 12; Wulomuma 10:9, 10; Hibuluma 5:9.\nBaebolo ne kile kɛ ɔwɔ kɛ ɛyɛ gyima, anzɛɛ ɛyɛ tieyɛ ɛfa ɛkile kɛ wɔ diedi ne ɛnle wulera. (Gyemise 2:24, 26) Noko ɛhye ɛngile kɛ wɔ gyimayɛlɛ a bamaa wɔanyia ngoane a. Ɔle “Nyamenle ahyɛlɛdeɛ” mɔɔ gyi ye “ɛlolɛ” ne azo a.—Ɛfɛsɛsema 2:8, 9.\nAsoo ngoanelielɛ bahola abɔ awie ɔ?\nƐhɛe. Kɛ mɔɔ awie mɔɔ ɛlɛnoma na bɛlie ye la bahola adɔ azule nu bieko la, zɔhane ala a awie mɔɔ bɛlie ye bɛvi ɛtane nu noko yeanla diedi ali la ɛnrɛhola ɛnrɛnyia ngoane a. Ɔlua ɛhye ati, Baebolo ne tu Kilisienema mɔɔ bɛnyia ngoanelielɛ la folɛ kɛ “bɛho bɛmaa diedi ne.” (Dwuudu 3) Eza ɔbɔ bɛdabɛ mɔɔ bɛlie bɛ ngoane la kɔkɔ kɛ: “Bɛva ɛzulolɛ nee anwowozolɛ bɛli bɛ ngoanelielɛ ne anwo gyima bɛhɔ awieleɛ.”—Felepaema 2:12.\nNwane a le Ngoanedievolɛ ne a—Nyamenle anzɛɛ Gyisɛse?\nBaebolo ne ka kɛ, Nyamenle a ngoanelielɛ vi ye ɛkɛ a, ɔfɛlɛ ye “Ngoanedievolɛ.” (1 Samoɛle 10:19; Ayezaya 43:11; Taetɛse 2:10; Dwuudu 25) Bieko, Nyamenle luale menli nwo zo ɔliele tete Yizilayɛ maanle ne, na Baebolo ne hanle bɛ nwo edwɛkɛ kɛ “bɛliele” bɛ anzɛɛ “bɛle ngoanedievolɛ.” (Nihɛmaya 9:27; Maanlebuvolɛma 3:9, 15; 2 Arelemgbunli 13:5) * Zɔhane ala a, kɛmɔ Nyamenle luale Gyisɛse Kelaese ɛkpɔnelɛ afɔlebɔlɛ ne azo liele yɛ ngoane vile ɛtane nu la ati, Baebolo ne fɛlɛ Gyisɛse kɛ “Ngoanedievolɛ.”—Gyima ne 5:31; Taetɛse 1:4. *\nAsoo bɛbalie awie biala ngoane ɔ?\nKyɛkyɛ, bɛnrɛlie menli bie mɔ ngoane. (2 Tɛsalonaekama 1:9) Mekɛ mɔɔ bɛbizale Gyisɛse kɛ, “Asoo ɔle nɔhalɛ kɛ menli ekyi bie ala a bɛbalie bɛ ngoane a? la. Ɔbuale kɛ: “Bɛbɔ mɔdenle bɛva anlenkɛ ekyi ne anu, ɔboalekɛ menli dɔɔnwo babɔ mɔdenle kɛ bɛfa nu, noko bɛnrɛhola.”—Luku 13:23, 24.\nEwiade amuala ngoanelielɛ ne anwo adalɛ edwɛkɛ\nAdalɛ edwɛkɛ: 1 Kɔlentema 15:22 kilehile kɛ, bɛbalie ewiade amuala ngoane ɔluakɛ ɔka kɛ, “Nyamenle balua Kelaese anwo zo adwazo bɛ muala ara ngoane nu.”\nNɔhalɛ edwɛkɛ: Ɛnee ngɛlɛlera ɛhye ɛlɛka ewudwazo nwo edwɛkɛ. (1 Kɔlentema 15:12, 13, 20, 21, 35) Ɔti ɛleka mɔɔ ɔse “Nyamenle balua Kelaese anwo zo adwazo bɛ muala ara ngoane nu” la kile kɛ menli mɔɔ bɛbadwazo bɛ la amuala balua Gyisɛse Kelaese anwo zo anyia nyilalɛ ɛhye.—Dwɔn 11:25.\nAdalɛ edwɛkɛ: Taetɛse 2:11 kilehile kɛ bɛbalie ewiade amuala ngoane ɔluakɛ ɔka kɛ Nyamenle ɛye ye “ɛhile wɔ menli kɔsɔɔti bɛ ngoanelielɛ ti.”\nNɔhalɛ edwɛkɛ: Giliki edwɛkɛkpɔkɛ mɔɔ bɛhile ɔ bo “menli kɔsɔɔti” wɔ ngyɛnu ɛhye anu la kola kile “awie biala anzɛɛ menli ngakyile.” * Ɔti, nɔhalɛ ndelebɛbo mɔɔ wɔ Taetɛse 2:11 anu la a le kɛ Nyamenle ɛlɛmaa menli ngakyile kɔsɔɔti anyia ngoanelielɛ, bɛdabɛ mɔɔ bɛboka menli ɛhye mɔ anwo la vi “mbusua, maanle, aneɛ nee menli ngakyile kɔsɔɔti anu.—Yekile 7:9, 10.\nAdalɛ edwɛkɛ: 2 Pita 3:9 kilehile kɛ bɛbalie ewiade amuala ngoane ɔluakɛ ɔka kɛ Nyamenle ‘ɛngulo kɛ bɛsɛkye awie biala.’\nNɔhalɛ edwɛkɛ: Nyamenle kulo kɛ menli nyia ngoane, noko ɔntinlitinli bɛ nwo zo kɛ bɛlie ngoanelielɛ nziezielɛ ne bɛdo nu. Ye “ndɛnebualɛ kenle ne” bayɛ “menli mɔɔ ɛnze Nyamenle la ɛzɛkyelɛ.”—2 Pita 3:7.\n^ ɛden. 1 Baebolo ne ka kɛ ‘bɛlie awie ngoane’ noko bie a ɛnee bɛtɛdiele ye bɛtɛfile ɛtane nee ewule nu.—Ɛfɛsɛsema 2:5; Wulomuma 13:11.\n^ ɛden. 5 Wɔ ngyɛnu ɛhye mɔ anu, ngilebɛbo bie mɔ ɛnva “ngoanedievolɛ” ɛnyɛ gyima emomu bɛfa edwɛkɛ agbɔkɛ le kɛ “dievolɛ,” “mɔɔ ɛlie duma,” “adekilevolɛ,” anzɛɛ “awie” a di gyima a. Noko akee, wɔ Hibulu aneɛ mɔɔ bɛlimoa bɛvale bɛhɛlɛle Baebolo ne la anu, bɛvale edwɛkɛkpɔkɛ ko ne ala bɛlile gyima bɛmaanle sonla mɔɔ die awie ngoane la, kɛ mɔɔ bɛha nwolɛ edwɛkɛ wɔ Baebolo ne anu wɔ mekɛ mɔɔ bɛlɛka Gyihova Nyamenle anwo edwɛkɛ kɛ ɔle Ngoanedievolɛ la.—Edwɛndolɛ 7:10.\n^ ɛden. 5 Bɛnyianle duma Gyisɛse bɛvile Hibulu duma Yehoh·shuʹaʽ, mɔɔ abo kile “Gyihova Le Ngoanedievolɛ” la anu.”\n^ ɛden. 10 Nea Vine Complete Expository Dictionary of Old and New Testament Words ne anu. Giliki edwɛkɛkpɔkɛ ko ne ala finde wɔ Mateyu 5:11, ɔka Gyisɛse edwɛkɛ mɔɔ se, menli bado ye ɛdoavolɛma “ɛzonle ngakyile” la anwo edwɛkɛ.—International Standard Version.\nDiedi & Ɛzonlenlɛ Baebolo Kpuya Mɔɔ Bɛbua\nKɛzi Gyisɛse Afɔlebɔlɛ Ne Le ‘Ɛkpɔnedeɛ Maa Menli Dɔɔnwo Ɛ’?\nKɛzi ɛkpɔnedeɛ ne kola die menli dɔɔnwo fi ɛtane nu ɛ?\nFa nwa awie Fa nwa awie Duzu A Le Ngoanelielɛ?\nijwbq edwɛkɛ 105\nAsoo Baebolo Ne Kilehile Kɛ ‘Bɛdie Wɔ Ko Ala A Ɛnee Yewie Ɔ’?\nAsoo Gyihova Alasevolɛ Ɛlɛdua Azua Nu Mɔɔ Bɛkɔ La Azo Bɛakpondɛ Ngoane Ɔ?


Edwɛne 75—“Mewɔ Ɛke! Soa Me!” | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Argentina Mumule Aneɛ Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Douala Drehu Dutch Ecuador Mumule Aneɛ Edo Efik English Esan Estonian Ewe Fang Faroese Fijian Finnish Fon French French Mumule Aneɛ Ga Galician Garifuna Georgian German German Mumule Aneɛ Ghomálá’ Giliki Gitonga Gokana Guarani Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Medumba Melanesia Mumule Aneɛ Mexico Mumule Aneɛ Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Punjabi Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Southern Greece) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Valencian Venda Venezuela Mumule Aneɛ Vietnamese Wallisian Waray-Waray Welsh Wolaita Xhosa Yacouba Yapese Yemba Yoruba Zapotec (Isthmus) Zulu\n“Mewɔ Ɛke! Soa Me!”\n1. Me-nli yɛ ni-nyɛ-ne dɔɔ-nwo\nFa sɛ-kye Nya-me-nle du-ma.\nBie ki-le kɛ ɔ ti yɛ se.\nKoa-sea se, ‘Nya-me-nle ’nle ’kɛ.’\nNwa-ne a te ye du-ma nwo?\nNwa-ne a ba-ha-nvo ye a?\n‘A-wu-lae me-wɔ ‘ke! Soa me!\nMe-ba-ha-nvo wɔ du-ma ne.\nO, ɔ-le e-ni-li-lɛ kpo-le.\nMe-wɔ ɛ-ke! So-a me!’\n2. Bɛ-se Gyi-ho-va le nyaa-nyaa.\nBɛ-nzu-lo Nya-me-nle bɔ-bɔ.\nBie mɔ so-nle a-wo-zo-nle;\nBie mɔ no-ko so-nle Si-za.\nNwa-ne a bɔ bɛ kɔ-kɔ a?\nNwa-ne a ka ke-nle ne a?\n‘A-wu-lae me-wɔ ’ke! Soa me!\nMe-ba-bɔ ke-nle ne no-lo.\n3. Ɛ-ta-ne ɛ-yɛ-lɛ ɛ-zo.\nBɛ-lɛ-vo-lɛ-ma di nya-ne.\nBɛ-lɛ-kpo-ndɛ nɔ-ha-lɛ ne\nA-maa bɛa-nyia a-nzo-dwo-lɛ.\nNwa-ne a kye-kye bɛ rɛ-le?\nNwa-ne a ki-le-hi-le bɛ?\nNa me-ba-hi-le-hi-le bɛ.\n(Eza nea Edw. 10:4; Yiz. 9:4.)\nFa nwa awie Fa nwa awie “Mewɔ Ɛke! Soa Me!”\n“Mewɔ Ɛke! Soa Me!” (Edwɛne 75)\nsjj edwɛne 75


Maake 10 | Yintanɛte Zo Baebolo | Ewiade Fofolɛ Ngilebɛbo\nMaake Edwɛkpa 10:1-52\nAgyalɛ nee ewolebɔlɛ (1-12)\nGyisɛse yila ngakula (13-16)\nNrenyia sukoavolɛ bie kpuya (17-25)\nBelemgbunlililɛ ne anwo afɔlebɔlɛ (26-31)\nBɛhanle Gyisɛse ewule ne bɛdole ɛkɛ bieko (32-34)\nGyemise nee Dwɔn biza debie (35-45)\nGyisɛse le ɛkpɔnedeɛ maa menli dɔɔnwo (45)\nAnyezinliravolɛ Baatemeɛse ayileyɛlɛ (46-52)\n10 Ɔvi ɛkɛ ne ɔdwazole na ɔhɔle Dwudiya ɛweɛne zo wɔ Dwɔdan ne anzi lɔ, na menli dɔɔnwo boɔboale bɛ nloa wɔ ɔ nwo ɛkɛ ne bieko. Na kɛ mɔɔ ɔta ɔyɛ la, eza ɔbɔle ɔ bo ɔhilehilele bɛ.+ 2 Na Falasiima rale ɔ nwo ɛkɛ, na kɛmɔ bɛkulo kɛ bɛsɔ ye bɛnea la ati, bɛbizale ye saa mɛla maa adenle kɛ nrenyia kola bɔ ɔ ye ewole a.+ 3 Ɔbuale bɛ kɛ: “Duzu mɛla a Mosisi vale maanle bɛ a?” 4 Bɛhanle kɛ: “Mosisi maanle adenle kɛ ɔkola ɔkɛlɛ ewolebɔlɛ kɛlata na ɔgyakyi ye.”+ 5 Na Gyisɛse zele bɛ kɛ: “Bɛ ahonle ɛsesebɛ ne+ ati a ɔhɛlɛle mɛla ɛhye ɔmaanle bɛ a.+ 6 Noko, ɔvi abɔdeɛ mɔlebɛbo ne, ‘Ɔbɔle bɛ nrenyia nee raalɛ.+ 7 Ɛhye ati nrenyia bagyakyi ye papa nee ye mame ɛkɛ,+ 8 na bɛ mu nwiɔ bɛayɛ nwonane ko,’ yemɔti bɛnle nwiɔ bieko, emomu nwonane ko.+ 9 Zɔhane ati, mɔɔ Nyamenle ɛha ɛbɔ nu la, mmamaa awie biala kpakye nu.”+ 10 Mekɛ mɔɔ eza bɛwɔ sua nu la, ɛdoavolɛma ne bɔle ɔ bo bizale ye ɛhye anwo edwɛkɛ. 11 Ɔzele bɛ kɛ: “Awie biala mɔɔ kɛbɔ ɔ ye ewole na ɔkɛgya fofolɛ la ɛzɛkye agyalɛ,+ yeyɛ ɛtane yetia ɔ ye, 12 na saa raalɛ bɔ ɔ hu ewole na nzinlii ɔkɔ agyalɛ fofolɛ a, ɛnee yezɛkye agyalɛ.”+ 13 Akee menli bɔle ɔ bo vale ngakula ngyikyi rale kɛ ɔva ɔ sa ɔgua bɛ nwo zo, noko ɛdoavolɛma ne deanle bɛ.+ 14 Mɔɔ Gyisɛse nwunle ye la, ɔvale ɛya na ɔzele bɛ kɛ: “Bɛmaa ngakula ne mɔ ɛrɛla me nwo; bɛmmasi bɛ adenle, ɔluakɛ Nyamenle Belemgbunlililɛ ne le bɛdabɛ mɔɔ bɛle kɛ ɛhye mɔ zɛhae la ɛdeɛ.+ 15 Nɔhalɛ nu meka meahile bɛ kɛ, awie biala mɔɔ ɛnlie Nyamenle Belemgbunlililɛ ne kɛ kakula ekyi la ɛnrɛhɔ nu ɛlɛ.”+ 16 Na ɔmaanle ngakula ne mɔ zo ɔziele ɔ gyakɛ azo, na ɔvale ɔ sa ɔguale bɛ nwo zo ɔyilale bɛ.+ 17 Mɔɔ ɔlɛkɔ la, nrenyia bie nriandile rahotole ɔ nyunlu ɛkɛ na ɔbizale ye kɛ: “Kilehilevolɛ Kpalɛ, duzu a ɔwɔ kɛ meyɛ na meanyia dahuu ngoane a?”+ 18 Gyisɛse zele ye kɛ: “Duzu ati a ɛfɛlɛ me kpalɛ ɛ? Awie biala ɛnle kpalɛ kɛ Nyamenle angomekye.+ 19 Ɛze mɛla ne mɔ: ‘Mmayɛ kodiawu,+ mmasɛkye agyalɛ,+ mmawua,+ mmadi daselɛ adalɛ,+ mmasisi awie,+ di wɔ papa nee wɔ mame eni.’”+ 20 Nrenyia ne zele ye kɛ: “Kilehilevolɛ, meli ninyɛne ɛhye mɔ kɔsɔɔti azo sumunli me ngakula nu.” 21 Gyisɛse nleanle ye na ɔhulole ye na ɔhanle kɛ, “Yeha wɔ debie ko: Kɔdɔne ninyɛne mɔɔ ɛlɛ la na fa ezukoa ne maa ehyiavolɛma, na ɛbanyia anwonyia wɔ anwuma; na bɛla badoa me.”+ 22 Na mualɛ ne maanle ɔ rɛle bɔle na ɔvale alɔbɔlɛ ɔhɔle, ɔluakɛ ɛnee ɔlɛ agyapadeɛ dɔɔnwo.+ 23 Gyisɛse nleanle menli mɔɔ wɔ ɛkɛ ne la na ɔzele ye ɛdoavolɛma ne kɛ: “Nea kɛzi ɔbayɛ se yeamaa bɛdabɛ mɔɔ bɛlɛ ezukoa la kɛ bɛbahɔ Nyamenle Belemgbunlililɛ ne anu a!”+ 24 Noko ye edwɛkɛ ne zinle ye ɛdoavolɛma ne anwo. Akee Gyisɛse buale kɛ: “Me mra, bɛnlea kɛzi ɔyɛ se kɛ awie kɛhɔ Nyamenle Belemgbunlililɛ ne anu a! 25 Ɔla aze ɔmaa afunlumu kɛ ɔkɛwolo agbuyia nye* nu tɛla kɛ sukoavolɛ kɛhɔ Nyamenle Belemgbunlililɛ ne anu.”+ 26 Akee ɔzinle bɛ nwo kpole na bɛzele ye* kɛ: “Ɛnee akee nwane a kɛnyia ngoane a?”+ 27 Gyisɛse nleanle bɛ koonwu na ɔhanle kɛ: “Sonla ɛdeɛ ɛhye yɛ se maa ye, noko Nyamenle ɛdeɛ ɔnle zɔ, ɔluakɛ Nyamenle kola yɛ debie biala.”+ 28 Pita zele ye kɛ: “Nea! Yɛgyakyi debie biala yɛɛ yɛdoa wɔ a.”+ 29 Gyisɛse hanle kɛ: “Nɔhalɛ nu meka meahile bɛ kɛ, awie biala ɛnle ɛkɛ mɔɔ yegyakyi sua anzɛɛ mediema mrenyia anzɛɛ mediema mraalɛ anzɛɛ mame anzɛɛ papa anzɛɛ mralɛ anzɛɛ azɛlɛ wɔ me nee edwɛkpa ne ati+ 30 mɔɔ ɔnrɛnyia bɛ mɔnwo 100 kɛkala wɔ mekɛ ɛhye anu—azua, mediema mrenyia, mediema mraalɛ, mame mɔ, mralɛ nee azɛlɛ mɔɔ kpɔdekpɔdeyɛlɛ+ boka nwo—nee dahuu ngoane wɔ mekɛ ne* mɔɔ ɛlɛba la anu a. 31 Noko alimoamra dɔɔnwo bali amozi, na amozi amra alimoa.”+ 32 Ɛnee bɛlua adenle zo bɛlɛkɔ Gyɛlusalɛm, na ɛnee Gyisɛse li bɛ nyunlu, yemɔti ɔzinle bɛ nwo, yɛɛ ɛzulolɛ hanle bɛdabɛ mɔɔ bɛdoa bɛ la. Ɔvale Bulu Nee Nwiɔ ne ɔhɔle ahane bieko na ɔbɔle ɔ bo ɔhanle ninyɛne ɛhye mɔ mɔɔ bado ye la ɔhilele bɛ kɛ:+ 33 “Nea! Yɛlɛkɔ Gyɛlusalɛm, na bɛbaye sonla Ra ne bɛamaa ɛsɔfo mgbanyinli nee mɛla kilehilevolɛma ne mɔ. Bɛbabua ye ewule fɔlɛ na bɛava ye bɛawula maanle maanle ne anu amra asa anu, 34 na menli ɛhye mɔ bagolo ɔ nwo, atoto nyɛlɛ wɔ ɔ nwo, abila ye empele na bɛahu ye, noko ye kenle nsa ne azo ɔbadwazo.”+ 35 Gyemise nee Dwɔn, Zɛbɛdi amra ne mɔ+ hɔle ɔ nwo ɛkɛ na bɛzele ye kɛ: “Kilehilevolɛ, yɛkulo kɛ ɛyɛ debie biala mɔɔ yɛbabiza wɔ la ɛmaa yɛ.”+ 36 Ɔbizale bɛ kɛ: “Duzu a bɛkpondɛ kɛ meyɛ memaa bɛ a?” 37 Bɛbuale kɛ: “Anrɛɛ maa yɛ nuhua ko ɛdɛnla wɔ fema zo na ko ɛdɛnla wɔ bɛne zo wɔ wɔ anyunlunyia ne anu.”+ 38 Noko Gyisɛse zele bɛ kɛ: “Bɛnze mɔɔ bɛlɛbiza la. Asoo bɛbahola bɛanlo kanrɛlɛ ne mɔɔ mebanlo nu la anu anzɛɛ bɛbahola bɛazɔne bɛ kɛ mɔɔ bɛlɛsɔne me la ɔ?”+ 39 Bɛzele ye kɛ: “Yɛbahola.” Na Gyisɛse zele bɛ kɛ: “Kanrɛlɛ ne mɔɔ melɛno nu la, bɛbanlo nu, yɛɛ ɛzɔnenlɛ ne mɔɔ bɛlɛsɔne me la, bɛbazɔne bɛ bie.+ 40 Noko me sa fema zo anzɛɛ bɛne zo ɛdɛnlanlɛ ɛdeɛ, ɔnle me ɛdeɛ na meava meamaa, emomu ɔle bɛdabɛ mɔɔ bɛziezie bɛmaa bɛ la ɛdeɛ.” 41 Mekɛ mɔɔ bulu ne mɔɔ ɛha la dele ɛhye la, bɛvale Gyemise nee Dwɔn anwo ɛya.+ 42 Noko Gyisɛse vɛlɛle bɛ wɔ ɔ nwo ɛkɛ na ɔzele bɛ kɛ: “Bɛze kɛ bɛdabɛ mɔɔ bɛbu bɛ kɛ maanle maanle arelemgbunli la kile bɛ tumi wɔ bɛ menli nwo zo yɛɛ bɛ menli titili di bɛ nwo zo tumi.+ 43 Noko bɛmɛ, bɛnle zɔ; emomu, awie biala mɔɔ kpondɛ kɛ ɔyɛ kpole wɔ bɛ nu la ɛyɛ bɛ sonvolɛ,+ 44 na awie biala mɔɔ kpondɛ kɛ ɔdi bɛ nyunlu la ɛyɛ bɛ muala bɛ akɛlɛ. 45 Ɔluakɛ sonla Ra ne bɔbɔ amba kɛ bɛzonle ye, emomu, ɔrale kɛ ɔbazonle+ na yeava ye ngoane* yeayɛ ɛkpɔnedeɛ yealie menli dɔɔnwo.”+ 46 Akee bɛrale Gyɛleko. Na mɔɔ ɔ nee ye ɛdoavolɛma ne nee menli dɔɔnwo bie ɛlɛfi Gyɛleko ahɔ la, ɛnee Baatemeɛse, (Temeɛse ara ne), anyenzinliravolɛ bie mɔɔ sɛlɛzɛlɛ debie la, de adenle ne anloa.+ 47 Mekɛ mɔɔ ɔdele kɛ Gyisɛse mɔɔ vi Nazalɛte la a ɛlɛse la, ɔbɔle ɔ bo ɔdeɛdeanle nu ɔhanle kɛ: “Devidi Ara,+ Gyisɛse, nwu me anwunvɔne!”+ 48 Na menli dɔɔnwo bɔle ɔ bo deanle ye, na bɛzele ye kɛ ɔyɛ koonwu, noko ɔhɔle zo ɔdeɛdeanle nu kpole kɛ: “Devidi Ara, nwu me anwunvɔne!” 49 Yemɔti Gyisɛse gyinlanle na ɔhanle kɛ: “Bɛvɛlɛ ye bɛmaa me.” Ɔti bɛvɛlɛle nrenyia anyenzinliravolɛ ne na bɛzele ye kɛ: “Nyia akɛnrasesebɛ! Dwazo; ɔlɛfɛlɛ wɔ.” 50 Ɔvuandinle ye tɛladeɛ aguzo ne ɔguale na ɔdwazole ndɛndɛ ɔhɔle Gyisɛse anwo ɛkɛ. 51 Akee Gyisɛse bizale ye kɛ: “Duzu a ɛkulo kɛ meyɛ memaa wɔ a?” Nrenyia anyenzinliravolɛ ne buale ye kɛ: “Relabonae,* maa menwu debie.” 52 Na Gyisɛse zele ye kɛ: “Kɔ. Wɔ diedi ɛmaa wɔde kpɔkɛ.”+ Na ɛkɛ ne ala ɔnwunle debie+ na ɔbɔle ɔ bo ɔdoale ye.\n^ Anzɛɛ ɔkola ɔkile, “bɛ nwo ngoko.”\n^ Ɔkile “Kilehilevolɛ.”


Maa Ɛ Nye Ɛlie Wɔ Ɛvɛlɛ Nwo | Nyamenle Ɛhulolɛ\nMaa Ɛ Nye Ɛlie Wɔ Ɛvɛlɛ Nwo\n‘Awie biala ɛlie ɔ nye wɔ ye ɛvɛlɛ nwo.’—NOLOBƆVO NE 3:13.\n1-3. (a) Kɛzi menli dɔɔnwo te nganeɛ wɔ bɛ gyima nwo ɛ? (b) Gyima nwo adwenle boni a Baebolo ne maa nwolɛ anwosesebɛ a, na kpuyia boni mɔ a yɛbazuzu nwolɛ wɔ tile ɛhye anu a?\nMENLI dɔɔnwo mɔɔ wɔ ewiade ye ɛnɛ la anye ɛnlie gyima mɔɔ bɛyɛ la anwo. Kɛmɔ bɛfa mekɛ dɔɔnwo bɛyɛ gyima mɔɔ bɛ nye ɛnlie nwo la ati, bɛfa adendɛbɛnzoabo a bɛkɔ gyima alehyenlɛ ko biala a. Kɛ ɔkɛyɛ na menli mɔɔ lɛ gyima nwo adwenle zɛhae la anye alie bɛ gyima nwo na bɛ kunlu adwo ɛ?\n2 Baebolo ne maa yɛ anwosesebɛ kɛ yɛnyia gyima ɛsesebɛ nwo adwenle kpalɛ. Ɔse gyima nee ma mɔɔ vi nu ba la le nyilalɛ. Sɔlɔmɔn hɛlɛle kɛ: “Ɔle Nyamenle ahyɛlɛdeɛ mɔɔ yeva yemaa sonla kɛ awie biala kɛli kɛnlo na ɔkɛlie ɔ nye wɔ ye ɛvɛlɛ nwo.” (Nolobɔvo ne 3:13) Gyihova mɔɔ ɔkulo yɛ, na ɔ nye die yɛ boɛyɛlɛ nwo la kpondɛ kɛ yɛ kunlu dwo yɛ gyima nwo na yɛ nye die ma mɔɔ vi nu ba la anwo. Amaa yɛahɔ zo yɛadɛnla ye ɛhulolɛ ne anu la, ɔwɔ kɛ yɛbɔ yɛ ɛbɛla yɛmaa ɔ nee adwenle mɔɔ ɔlɛ wɔ gyima nwo nee ye ngyinlazo mɔɔ fane gyimayɛlɛ nwo la yɛ ko.—Bɛgenga Nolobɔvo ne 2:24; 5:18.\n3 Wɔ tile ɛhye anu, yɛbazuzu kpuyia nna bie anwo: Kɛ ɔkɛyɛ na yɛ nye alie yɛ ɛvɛlɛ nwo ɛ? Gyima boni mɔ a ɔnle kɛ nɔhalɛ Keleseɛnema yɛ a? Kɛ ɔkɛyɛ na yɛ gyima angeda sunsum nu ninyɛne zo ɛ? Na gyima boni a hyia kpole kpalɛ mɔɔ ɔwɔ kɛ yɛyɛ a? Mɔɔ lumua la, bɛmaa yɛzuzu neazo mɔɔ gyimayɛvoma nwiɔ mɔɔ tɛla biala wɔ aleɛabo—Gyihova Nyamenle nee Gyisɛse Kelaese yɛle la anwo.\nGYIMAYƐVOLƐ BEDEVINLI NE NEE GYIMAYƐVOLƐ NE MƆƆ ƐBE\n4, 5. Kɛzi Baebolo ne maa yɛnwu kɛ Gyihova le gyimayɛvolɛ kpalɛ ɛ?\n4 Gyihova a le Gyimayɛvolɛ Bedevinli ne a. Mɔlebɛbo 1:1 ka kɛ: “Mɔlebɛbo ne Nyamenle bɔle anwuma nee aze.” Mekɛ mɔɔ Nyamenle bɔle ninyɛne mɔɔ wɔ azɛlɛ ye azo wiele la, ɔhanle kɛ debie biala mɔɔ yeyɛ la le “kpalɛ kpole.” (Mɔlebɛbo 1:31) Mɔɔ ɔhanle la kile kɛ ɛnee ɔ kunlu dwo gyima mɔɔ yeyɛ wɔ azɛlɛ ye azo amuala la anwo. Ɔda ali kɛ, Gyihova, ‘anyelielɛ Nyamenle ne’ anye liele gyima kpalɛ mɔɔ ɔyɛle la anwo.—1 Temɔte 1:11.\n5 Yɛ Nyamenle ne mɔɔ kulo gyima la ɛngyakyi gyimayɛlɛ ɛlɛ. Bɛbɔle azɛlɛ ye azo ninyɛne kɔsɔɔti bɛwiele la anzi mekɛ tendenle, Gyisɛse hanle kɛ: “Egya yɛ gyima kenle biala.” (Dwɔn 5:17) Duzu a Selɛ ne ɛlɛyɛ a? Ɔvi anwuma, ɛleka mɔɔ ɔde la yehɔ zo yehile alesama adenle na yenlea bɛ nwo zo. Yebɔ “abɔdeɛ fofolɛ,” Keleseɛnema mɔɔ bɛva sunsum bɛwo bɛ mɔɔ nee Gyisɛse bali tumi wɔ anwuma la. (2 Kɔlentema 5:17) Ɔlɛyɛ gyima yeamaa ye bodane mɔɔ ɔlɛ ɔmaa alesama la ara nu—amaa menli mɔɔ bɛkulo ye la anyia dahuu ngoane wɔ ewiade fofolɛ bie anu. (Wulomuma 6:23) Gyihova nea mɔɔ vi ye gyima ne anu ɛra la a ɔ nye die nwo. Menli mgbe dɔɔnwo ɛlie Belemgbunlililɛ nrɛlaleɛ ne ɛdo nu, Nyamenle ɛmaa bɛbikye ye, na bɛlɛkɔ zo bɛayɛ nzenzaleɛ wɔ bɛ ɛbɛlabɔlɛ nu amaa bɛadɛnla ye ɛhulolɛ ne anu.—Dwɔn 6:44.\n6, 7. Duzu a kile kɛ Gyisɛse vale mekɛ tendenle yɛle gyima ɛsesebɛ a?\n6 Ɔvi mekɛ tendenle yɛɛ Gyisɛse ɛlie duma kɛ awie mɔɔ yɛ gyima ɛsesebɛ a. Kolaa na yeara azɛlɛ ye azo kɛ dasanli la, ɔzonlenle kɛ ‘dwinvolɛ mɔɔ ɔdi ɔ ti anwo’ anzɛɛ Nyamenle gyimayɛvolɛ mɔɔ ɛbe wɔ ninyɛne kɔsɔɔti, ‘mɔɔ wɔ anwuma nee mɔɔ wɔ aze,’ la ɛbɔlɛ nu. (Mrɛlɛbulɛ 8:22-31; Kɔlɔsaema 1:15-17) Mekɛ mɔɔ Gyisɛse wɔ azɛlɛ ye azo la, ɔhɔle zo ɔyɛle gyima ɛsesebɛ. Wɔ ye ngakula nu yɛɛ ɔzukoale adwinlililɛ a, na bɛvɛlɛle ye “kapenta.” * (Maake 6:3) Gyima ɛhye yɛ se kpalɛ yɛɛ ɔhyia mɔdenlebɔlɛ, ɔluakɛ zɔhane mekɛ ne ɛnee milahyinli mɔɔ bɛfa bɛbu mbaka, ɛleka mɔɔ bɛtɔne ndaboa, yɛɛ lateleke mɔɔ bɛfa bɛyɛ gyima la ɛnle ɛkɛ. Yɛ Gyisɛse mɔɔ ɛlɛkpakye ye ndaboa—bie a ɔdaye mumua ne ɔlɛbu mbaka, na yeazoa yeara ɛleka mɔɔ ɔyɛ ye gyima ne la anwo nvoninli wɔ wɔ adwenle nu. Asoo ɛnwu kɛ ɔlɛsisi azua—ɔlɛfa ndaboa yeagua zolɛ na ɔlɛbɔ zolɛ, ɔlɛyɛ nlenkɛ na ɔlɛbobɔ mbia ɔ? Ɔda ali kɛ, Gyisɛse nyianle ahunlundwolɛ mɔɔ bɛbɔ mɔdenle bɛyɛ gyima ɛsesebɛ a bɛnyia la bie.\n7 Gyisɛse bɔle mɔdenle yɛlɛ ye ɛzonlenlɛ gyima ne. Ɔvale ɛvolɛ nsa nee foa ɔyɛle gyima ɛhye mɔɔ hyia tɛla biala la anyebolo zo. Kɛmɔ ɛnee ɔkulo kɛ menli dɔɔnwo te edwɛkɛ ne la ati, ɔvale ye mekɛ kɔsɔɔti ɔyɛle gyima, ɔbɔle ye nwonlomɔ ɔyɛle toonwo nɔɔzo. (Luku 21:37, 38; Dwɔn 3:2) Ɔhɔkpɔsale ‘azua nee namunamu zo na ɔbɔle Nyamenle Belemgbunlililɛ ne anwo edwɛkpa ne nolo.’ (Luku 8:1) Gyisɛse pɛle adenle tendenle mɔɔ zolɛ le munlutu la na ɔhanle edwɛkpa ne ɔhilele menli.\n8, 9. Adenle boni azo a Gyisɛse anye liele ye ɛvɛlɛ nwo a?\n8 Asoo Gyisɛse anye liele gyima ɛsesebɛ mɔɔ ɔyɛle wɔ ɛzonlenlɛ gyima ne anu la anwo? Ɛhɛe! Ɔguale Belemgbunlililɛ nɔhalɛ ne ma, na ɔgyakyile egyinli mɔɔ nuhua ma ɛbolo na ɔwɔ kɛ bɛte la ɔ nzi. Nyamenle gyima ne mɔɔ ɔyɛle la manle Gyisɛse anwosesebɛ, yemɔti ɛnee ɔngulo kɛ ɔdi aleɛ bɔbɔ amaa yeawie gyima ne yɛ. (Dwɔn 4:31-38) Nea ahunlundwolɛ mɔɔ ɔbayɛ kɛ Gyisɛse nyianle wɔ mekɛ mɔɔ ɔwiele ye azɛlɛ ye azo ɛzonlenlɛ gyima ne na ɔhanle nwolɛ nɔhalɛ edwɛkɛ ɔhilele ɔ Ze la: “ Mehile wɔ anyunlunyia ne wɔ azɛlɛ ye azo; mewie gyima mɔɔ ɛvale ɛmanle me la di.”—Dwɔn 17:4.\n9 Ɔle nɔhalɛ kɛ Gyihova nee Gyisɛse anye die bɛ ɛvɛlɛ nwo, na ɛhye le neazo kpalɛ maa yɛ. Gyihova anwo ɛlɔlɛ ka yɛ maa ‘yɛbɔ mɔdenle kɛ yɛkɛyɛ kɛ ɔdaye ala la.’ (Ɛfɛsɛsema 5:1) Gyisɛse anwo ɛlɔlɛ ka yɛ maa ‘yɛfa ɔ gyakɛ.’ (1 Pita 2:21) Akee bɛmaa yɛnlea kɛzi yɛdayɛ noko yɛ nye bahola alie yɛ ɛvɛlɛ nwo la.\nKƐ ƆKƐYƐ NA YƐ NYE ALIE YƐ ƐVƐLƐ NWO LA\nSaa ɛfa Baebolo ngyinlazo ɛdi gyima a, ɛ nye bahola alie wɔ ɛvɛlɛ nwo\n10, 11. Duzu a baboa yeamaa yɛanyia yɛ gyima nwo adwenle kpalɛ a?\n10 Gyima hyia wɔ nɔhalɛ Keleseɛnema ɛbɛlabɔlɛ nu. Yɛkulo kɛ yɛ nye die na yɛ kunlu dwo yɛ gyima nwo, noko saa yɛ nye ɛnlie gyima mɔɔ yɛyɛ la anwo a ɛhye bahola ayɛ se. Kɛ ɔkɛyɛ na yɛ nye alie yɛ gyima nwo wɔ tɛnlabelɛ zɛhae mɔ anu ɛ?\n11 Ɔwɔ kɛ yɛnyia adwenle kpalɛ. Yɛnrɛhola yɛnrɛhakyi tɛnlabelɛ ne, noko yɛbahola yɛahakyi yɛ subane. Saa yɛdwenledwenle adwenle mɔɔ Nyamenle lɛ wɔ gyima nwo la anwo a, ɔbaboa yeamaa yɛanyia gyima nwo adwenle kpalɛ. Kɛ neazo la, saa ɛle abusua tile a, ɔwɔ kɛ ɛnwu kɛ gyima mɔɔ ɛyɛ, ɔnva nwo kɛ bie a menli ɛmbu ye la, boa maa ɛkola ɛfa wɔ abusua ne nwonane nu ngyianlɛ ɛmaa bɛ. Ɛhye ati, wɔ kulovolɛma mɔɔ ɛnea bɛ la ɛnle debie ekyi wɔ Nyamenle anye zo. Ye Edwɛkɛ ne ka kɛ, saa awie ɛnnea ye sua nu amra a, ‘ɛnee ɔle sonla ɛtane ɔtɛla mɔɔ ɛnlɛ diedi la.’ (1 Temɔte 5:8) Saa ɛnwu kɛ wɔ gyima ne boa maa ɛdi bodane bie anwo gyima, ɛdi ɛzonle mɔɔ ɛlɛ wɔ Nyamenle anyunlu la anwo gyima a, ɔbamaa ɛ kunlu adwo ɛ nwo na wɔanyia anyelielɛ mɔɔ ɛ gɔnwo mɔ gyimayɛvoma ɛnlɛ bie la.\n12. Ndenle boni azo a gyima ɛsesebɛ mɔɔ yɛyɛ nee nɔhalɛlilɛ maa yɛnyia nyilalɛ a?\n12 Ɔwɔ kɛ yɛbɔ mɔdenle na yɛdi nɔhalɛ. Saa yɛbɔ mɔdenle yɛyɛ gyima na yɛyɛ ye kpalɛ a yɛbanyia nyilalɛ. Gyimayɛvoma mɔɔ kulo gyima na bɛbɔ mɔdenle la sonle bolɛ kpole wɔ bɛ gyimamenle ne mɔ anye zo. (Mrɛlɛbulɛ 12:24; 22:29) Kɛmɔ yɛle nɔhalɛ Keleseɛnema la ati, ɔwɔ kɛ yɛdi nɔhalɛ wɔ yɛ gyima nu—ɔnle kɛ yɛwua yɛ gyimamenle ne ezukoa, ye ninyɛne, anzɛɛ ye mekɛ. (Ɛfɛsɛsema 4:28) Kɛmɔ yɛnwunle ye wɔ Tile 14 ne anu la, nvasoɛ wɔ nɔhalɛlilɛ zo. Saa awie le gyimayɛvolɛ mɔɔ di nɔhalɛ a bɛdie ye bɛdi. Saa yɛ gyimamenle nwu gyima ɛsesebɛ mɔɔ yɛyɛ anzɛɛ ɔnnwu ye bɔbɔ a, yɛ kunlu dwo yɛ nwo ɔluakɛ yɛze kɛ “yɛ adwenle nu le wienyi,” yɛɛ ɔsɔ Nyamenle ne mɔɔ yɛkulo ye la anye.—Hibuluma 13:18; Kɔlɔsaema 3:22-24.\n13. Duzu a bahola avi neazo kpalɛ mɔɔ yɛyɛ wɔ yɛ gyima nu la anu ara a?\n13 Ɔwɔ kɛ yɛnwu kɛ yɛ subane kola wula Nyamenle anyunlunyia. Saa yɛfa Keleseɛne ɛbɛlabɔlɛ kpalɛ nwo ngyinlazo yɛdi gyima wɔ ɛleka mɔɔ yɛyɛ gyima la a, menli nwu ye. Duzu a bavi nu ara a? Ɛhye bahola “amaa ngilehilelɛ ne mɔɔ fane Nyamenle yɛ Ngoanedievolɛ ne anwo la ayɛ nvasoɛ.” (Taetɛse 2:9, 10) Ɛhɛe, yɛ subane bahola amaa awie mɔ anwu adenle mɔɔ yɛdua zo yɛsonle la kɛ ɔle kɛnlɛma na bɛ nye alie nwo. Saa ɛ gɔnwo gyimayɛvolɛ bie anye die nɔhalɛ ne anwo ɔluakɛ ɛyɛ neazo kpalɛ wɔ gyima nu la ati a, nea kɛzi ɛ nye balie nwolɛ a! Mɔɔ anwo hyia kpalɛ la, suzu ɛhye anwo: Nvasoɛ boni a wɔ zo tɛla kɛ ɛkɛnwu kɛ wɔ subane kpalɛ wula Gyihova anyunlunyia na ɔmaa ɔ nye die a?—Bɛgenga Mrɛlɛbulɛ 27:11; 1 Pita 2:12.\nYƐFA NWUNU YƐKPONDƐ GYIMA\n14-16. Saa yɛlɛsi gyima nwo kpɔkɛ a, kpuyia mɔɔ hyia la boni mɔ a ɔwɔ kɛ yɛsuzu nwolɛ a?\n14 Baebolo ne ɛngile gyima bie mɔɔ le kpalɛ nee mɔɔ ɛnle kpalɛ la. Ɛhye ɛngile kɛ yɛkola yɛyɛ gyima biala mɔɔ yɛnnea kɛzi ɔde la a. Ngɛlɛlera ne kola boa yɛ maa yɛkpondɛ gyima kpalɛ mɔɔ enililɛ wɔ nu na ɔsɔ Nyamenle anye la na yɛkpo gyima mɔɔ ɛnzɔ ɔ nye la. (Mrɛlɛbulɛ 2:6) Saa yɛlɛsi gyima nwo kpɔkɛ a, kpuyia nwiɔ bie mɔɔ hyia la wɔ ɛkɛ mɔɔ ɔwɔ kɛ yɛsuzu nwo a.\n15 Asoo yɛyɛ gyima ɛhye a ɔbahile kɛ yɛlɛyɛ debie mɔɔ Baebolo ne tendɛ tia la ɔ? Nyamenle Edwɛkɛ ne tendɛ tia debiewualɛ, adalɛbɔlɛ, yɛɛ ananze mɔɔ bɛyɛ la. (Adendulɛ 20:4; Gyima ne 15:29; Ɛfɛsɛsema 4:28; Yekile 21:8) Yemɔti, yɛkpo gyima biala mɔɔ bamaa yɛayɛ ninyɛne ɛhye mɔ la. Gyihova anwo ɛlɔlɛ ka yɛ maa yɛkpo gyima biala mɔɔ bamaa yɛado Nyamenle mɛla la.—Bɛgenga 1 Dwɔn 5:3.\n16 Asoo yɛyɛ gyima ɛhye a ɔbahile kɛ yɛlɛboa anzɛɛ yɛlɛsi nyɛleɛ ɛtane bie adua ɔ? Suzu neazo ɛhye anwo. Ɔnle ɛtane kɛ yɛbayɛ gyima wɔ ɛleka mɔɔ bɛdie nyɛvolɛ la. Noko, saa dɔketa bie fa Keleseɛnenli bie kɛ ɔyɛ gyima zɛhae wɔ asopiti bie mɔɔ bɛye ɛkolɛ wɔ ɛkɛ la anu ɛ? Nɔhalɛ nu, ye gyima ne ɛnrɛmaa ɔnrɛyɛ debie mɔɔ kile kɛ ɔdaye mumua ne a ɔye ɛkolɛ ne a. Noko akee, asoo gyima mɔɔ ɔyɛ ye dahuu la ɛmboa asopiti ne mɔɔ bɛye ɛkolɛ wɔ ɛkɛ la—nyɛleɛ mɔɔ Nyamenle Edwɛkɛ ne tendɛ tia la ɔ? (Adendulɛ 21:22-24) Kɛmɔ yɛkulo Gyihova la ati, yɛngulo kɛ yɛbikye nyɛleɛ biala mɔɔ Baebolo ne tendɛ tia la.\n17. (a) Saa yɛlɛsi gyima bie anwo kpɔkɛ a ninyɛne boni a ɔwɔ kɛ yɛsuzu nwo a? (Nea ɛlɛka “ Ɔwɔ Kɛ Meyɛ Gyima Ne Ɔ?”) (b) Kɛ ɔkɛyɛ na yɛ adwenle aboa yɛ yeamaa yɛazi kpɔkɛ mɔɔ sɔ Nyamenle anye la ɛ?\n17 Saa yɛsuzu kpuyia nwiɔ mɔɔ hyia mɔɔ wɔ ɛdendɛkpunli 15 yɛɛ 16 ne anu la mualɛ ne anwo kpalɛ a, ɔbaboa yeamaa yɛanyia gyima nwo ngyegyelɛ dɔɔnwo sɔbelɛ. Bieko, ninyɛne bie mɔ wɔ ɛkɛ mɔɔ ɔwɔ kɛ yɛbɔ mɔdenle yɛsuzu nwolɛ kpalɛ wɔ mekɛ mɔɔ yɛlɛsi gyima nwo kpɔkɛ la. * Ɔnle kɛ yɛnea kɛ akɛlɛ nɔhavo ne bayɛ gyinlabelɛ biala mɔɔ yɛbahɔ nu la anwo mɛla. Ɔwɔ kɛ yɛfa nwunu yɛdi gyima wɔ ɛhye anwo. Kɛmɔ yɛzukoale ye wɔ Tile 2 ne anu la, ɔwɔ kɛ yɛsukoa Nyamenle Edwɛkɛ ne, yɛfa yɛbɔ yɛ ɛbɛla alehyenlɛ biala na yɛdua zo yɛtete yɛ adwenle ne. Saa yɛdua ‘debiezukoalɛ’ zo yɛtete yɛ adwenle tumi ne a, yɛ adwenle ne baboa yeamaa yɛazi kpɔkɛ mɔɔ sɔ Nyamenle anye la na yɛadɛnla ye ɛhulolɛ ne anu.—Hibuluma 5:14.\nƆWƆ KƐ MEYƐ GYIMA NE Ɔ?\nNgyinlazo: ‘Bɛyɛ debie biala bɛde Nyamenle anyunlu.’—1 Kɔlentema 10:31.\nAsoo bɛyɛ ninyɛne bie mɔ mɔɔ Nyamenle Edwɛkɛ ne tua la wɔ gyima ne anu?—Adendulɛ 20:13-15.\nAsoo meyɛ gyima ne a ɔbamaa meali meaboa nyɛleɛ ɛtane bie ɔ?—Yekile 18:4.\nAsoo ɔle gyima mɔɔ bɛyɛ bɛboa alesama ala mɔɔ Ngɛlɛlera ne ɛndendɛ ɛntia ɔ?—Gyima ne 14:16, 17.\nDuzu a meyɛ gyima ne a ɔbahile a; ɔbagyegye awie mɔ adwenle ɔ?—Wulomuma 14:19-22.\nSaa megyakyi me abusua ne ɛkɛ mekɔyɛ gyima wɔ maanle fofolɛ zo a, kɛzi ɔbaha me abusua ne nganeɛdelɛ yɛɛ agɔnwolɛvalɛ mɔɔ bɛ nee Nyamenle lɛ la ɛ?—Ɛfɛsɛsema 5:28–6:4.\nNYIA GYIMA NWO ADWENLE MƆƆ FƐTA\n18. Kɛmɔti a ɔnla aze kɛ yɛbazi kpɔkɛ mɔɔ ɔnrɛzɛkye yɛ ɛzonlenlɛ la ɛ?\n18 Ɔnla aze kɛ yɛbazi kpɔkɛ mɔɔ ɔnrɛzɛkye yɛ ɛzonlenlɛ la wɔ “awieleɛ mekɛ” ɛhye mɔɔ “anwongyelelɛ dɔɔnwo” wɔ nu la anu. (2 Temɔte 3:1) Ɔnla aze kɛ yɛbanyia gyima mɔɔ yɛbayɛ ye dahuu la. Kɛmɔ yɛle nɔhalɛ Keleseɛnema la ati, yɛdie yɛto nu kɛ ɔwɔ kɛ yɛyɛ gyima ɛsesebɛ na yɛahola yɛanlea yɛ mbusua. Noko saa yɛannea boɛ a, ngyegyelɛ mɔɔ wɔ gyima nu anzɛɛ nwonane afoa nu ninyɛne nwo adwenle mɔɔ ewiade ne lɛ la bahola azɛkye agɔnwolɛvalɛ mɔɔ yɛ nee Nyamenle lɛ la. (1 Temɔte 6:9, 10) Bɛmaa yɛnlea kɛzi ɔwɔ kɛ yɛnyia adwenle mɔɔ fɛta na yɛazɔ “mɔɔ le kpalɛ” anzɛɛ ninyɛne mɔɔ hyia kpole kpalɛ anu la.—Felepaema 1:10.\n19. Duzu ati a ɔfɛta kɛ yɛfa yɛ rɛle yɛwula Gyihova anu a, na duzu a ɛhye bamaa yɛahoati a?\n19 Fa ɛ rɛle kɔsɔɔti wula Gyihova anu. (Bɛgenga Mrɛlɛbulɛ 3:5, 6.) Asoo ɔnfɛta kɛ yɛfa yɛ rɛle yɛwula Gyihova anu ɔ? Ɔfɛta, ɔluakɛ ɔdwenle yɛ nwo. (1 Pita 5:7) Ɔze mɔɔ yɛhyia la kpalɛ ɔtɛla yɛdayɛ mumua ne, yɛɛ ɔ sa ɛnrɛyɛ ezinra wɔ yɛ nwo zo ɛlɛ. (Edwɛndolɛ 37:25) Ɛhye ati, ɔwɔ kɛ yɛtie mɔɔ ye Edwɛkɛ ne ka kile yɛ la: “Bɛye ezukoa nwo anyebolo bɛvi bɛ ɛbɛla nu, na bɛmaa bɛ kunlu ɛdwo mɔɔ bɛlɛ ye la anwo. Ɔluakɛ Nyamenle ɛha kɛ, ‘Menrɛgyakyi bɛ ɛlɛ, yɛɛ me rɛle ɛnrɛvi bɛ fee.’” (Hibuluma 13:5) Menli mɔɔ bɛyɛ dahuu ɛzonlenlɛ gyima ne la di daselɛ kɛ Nyamenle kola maa yɛ sa ka mɔɔ yɛhyia nwo wɔ ɛbɛlabɔlɛ nu la. Saa yɛnyia diedi kɛ Gyihova banlea yɛ a, ɔbamaa yɛahoati kɛ yɛbadwenledwenle yɛ abusua ne ɛnleanlɛ nwo somaa. (Mateyu 6:25-32) Yɛnrɛdoa gyima na yɛnrɛbu yɛ nye yɛnrɛgua sunsum nu ninyɛne, mɔɔ le kɛ edwɛkpa ne nolobɔlɛ nee debiezukoalɛ ɛhɔlɛ zo.—Mateyu 24:14; Hibuluma 10:24, 25.\n20. Duzu a kile kɛ ɛ nye gyi ɛleka ko a, na kɛ ɔkɛyɛ na wɔayɛ zɔ ɛ?\n20 Sie ɛ nye ɛleka ko. (Bɛgenga Mateyu 6:22, 23.) Yɛsie yɛ nye ɛleka ko a ɔkile kɛ yɛnva ninyɛne dɔɔnwo yɛngyegye yɛ nwo wɔ ɛbɛlabɔlɛ nu. Keleseɛnenli mɔɔ anye gyi ɛleka ko la fa ɔ nye sie bodane ko azo—Nyamenle ɛhulolɛdeɛyɛlɛ. Saa yɛ nye gyi debie zo a, yɛnrɛmaa gyima mɔɔ ezukoa dɔɔnwo wɔ nu la ɛkpondɛlɛ nee ninyɛne mgbole ɛyɛlɛ wɔ ɛbɛlabɔlɛ nu ɛnrɛyɛ yɛ adwenledwenle. Yɛnrɛmaa adwuleso ninyɛne nee nwonane afoa nu ninyɛne mɔɔ bɛbɔ nwolɛ nolo kɛ yemɔ a bamaa menli nye alie la ɛnrɛgyegye yɛ. Kɛ ɔkɛyɛ na wɔazie ɛ nye ɛleka ko ɛ? Mmatwe kakɛ mɔɔ anwo ɛngyia la ɛto ɛ nwo zo. Mmasoa nwonane afoa nu ninyɛne dɔɔnwo mɔɔ kola sɛkye wɔ mekɛ na ɔfa adwenledwenle ɔba la ɛgua ɛ nwo zo. Tie Baebolo ne folɛdulɛ mɔɔ se yɛmaa yɛ nye ɛzɔ “mɔɔ yɛdi nee mɔɔ yɛkeda la.” (1 Temɔte 6:8) Bɔ mɔdenle biala maa wɔ ɛbɛlabɔlɛ ɛyɛ sikalɛ.\n21. Duzu ati a ɔwɔ kɛ yɛdumua yɛyɛ ninyɛne mɔɔ hyia la ɛ, na duzu a ɔwɔ kɛ yɛfa yɛdumua yɛ ɛbɛlabɔlɛ nu a?\n21 Fa sunsum nu ninyɛne sie ɛ nye zo na pele dwu nwolɛ. Kɛmɔ yɛnrɛhola yɛnrɛyɛ ninyɛne kɔsɔɔti la ati, ɔwɔ kɛ yɛfa mɔɔ hyia la yɛdumua. Yɛanyɛ ye zɔ a, ninyɛne mɔɔ anwo ɛngyia la balie yɛ mekɛ kɔsɔɔti na yeaheda ninyɛne mɔɔ hyia kpalɛ la azo. Ninyɛne boni mɔ a ɔwɔ kɛ yɛfa yɛdumua yɛ ɛbɛlabɔlɛ nu a? Menli dɔɔnwo mɔɔ wɔ ewiade ye anu la fa nwomazukoalɛ kpole mɔɔ bamaa bɛanyia gyima kpalɛ mɔɔ ezukoa wɔ nu la a sie bɛ nye zo a. Noko, Gyisɛse dule ye ɛdoavolɛma folɛ kɛ bɛlumua “bɛdwenle Nyamenle Belemgbunlililɛ ne . . . anwo kpalɛ.” (Mateyu 6:33) Ɛhɛe, kɛmɔ yɛle nɔhalɛ Keleseɛnema la ati, yɛfa Nyamenle Belemgbunlililɛ ne yɛdumua yɛ ɛbɛlabɔlɛ nu. Ɔwɔ kɛ yɛ ɛbɛlabɔlɛ kɔsɔɔti—kpɔkɛ mɔɔ yɛsi, bodane mɔɔ gyi yɛ nye zo, yɛɛ ninyɛne mɔɔ yɛdi ɔ nzi la—kile kɛ Belemgbunlililɛ ne nee Nyamenle ɛhulolɛdeɛyɛlɛ hyia yɛ kpalɛ tɛla nwonane afoa nu ninyɛne nee ewiade debie biala.\n“ME KPƆKƐZILƐ NE MANLE MENYIANLE ANYELIELƐ NEE AHUNLUNDWOLƐ”\n“Ɛnee mebɔ mɔdenle kpalɛ wɔ me nwomazukoalɛ nu na menyianle adenle kɛ mebahɔ sukulu bie mɔɔ ɛlie duma kpalɛ wɔ New York City mɔɔ mendua ɛhwee a. Me papa hanle ye kyengye kɛ memkpondɛ adenle wɔ yunivɛsiti ngakyile mɔɔ ɛlie duma la dɔɔnwo anu. Bɛ nuhua bie mɔ liele me ademizalɛ ne dole nu, menyianle adenle bɔbɔ wɔ yunivɛsiti bie mɔɔ ɛlie duma kpole wɔ United States la anu mɔɔ mendua ɛhwee a. Noko akee, ninyɛne nwiɔ bie ati, memkpole nwolɛ adenle ɛhye. Menwunle kɛ saa mefi sua nu mekɔtɛnla sukulu ɛkɛ a, nyɛleɛ ɛtane mɔɔ kɔ zo wɔ ɛkɛ la bayɛ esiane kpole amaa me, yɛɛ ɛnee mekulo kɛ meyɛ adekpakyelɛnli.\n“Kɛkala meva ɛvolɛ mɔɔ bo 20 mezonle kɛ dahuu adekpakyelɛnli. Meva me nwo mewula ɛzonlenlɛ gyima ne afoa ngakyile dɔɔnwo anu ɛsesebɛ—mezonle wɔ ɛleka mɔɔ bɛhyia moalɛ dɔɔnwo la, meboa Belemgbunlililɛ Asalo ɛsisilɛ, yɛɛ melɛboa menli mɔɔ esiane kɛdo bɛ la. Kɛkala, me nye die kɛ me nee ekpunli bie mɔɔ ka aneɛ gyɛne mɔɔ wɔ New York City ɛlɛsonle la.\n“Saa menea mɔɔ meyɛ wɔ dahuu ɛzonlenlɛ gyima ne anu la a, menwu kɛ bɛyila me kpole. Me kpɔkɛzilɛ ne manle menyianle anyelielɛ nee ahunlundwolɛ. Anwubielɛ yɛɛ agɔnwolɛma ngakyile mɔɔ menyia la nee debie biala ɛnzɛ.”—Zenaida.\nBƆ MƆDENLE YƐ ƐZONLENLƐ GYIMA NE\nSaa yɛfa edwɛkɛhanlɛ gyima ne yɛdumua yɛ ɛbɛlabɔlɛ nu a ɔkile kɛ yɛkulo Gyihova\n22, 23. (a) Nɔhalɛ Keleseɛnema gyima titile a le boni, na kɛ ɔkɛyɛ na yɛahile kɛ gyima ɛhye hyia yɛ ɛ? (Nea ɛlɛka “ Me Kpɔkɛzilɛ Ne Manle Menyianle Anyelielɛ Nee Ahunlundwolɛ.”) (b) Duzu a wɔzi wɔ ahonle kɛ ɛbayɛ wɔ gyima nwo a?\n22 Kɛmɔ yɛze kɛ yɛde awieleɛ mekɛ ne mɔɔ li amozi anu la ati, yɛbɔ mɔdenle yɛyɛ gyima titile mɔɔ ɔwɔ kɛ nɔhalɛ Keleseɛnema yɛ la—edwɛkɛhanlɛ nee ɛdoavolɛyɛlɛ gyima ne. (Mateyu 24:14; 28:19, 20) Kɛmɔ yɛ Neazovolɛ, Gyisɛse yɛle la, yɛkulo kɛ yɛbɔ mɔdenle yɛyɛ ngoanelielɛ gyima ɛhye. Kɛ ɔkɛyɛ na yɛahile kɛ gyima ɛhye hyia yɛ kpalɛ ɛ? Nyamenle azonvolɛ dɔɔnwo tu bɛ nwo maa, fi ahonle muala nu yɛ edwɛkɛhanlɛ gyima ne kɛ asafo nu nolobɔlɛma. Bie mɔ ɛyɛ ngyehyɛleɛ na bɛlɛsonle kɛ adekpakyelɛma anzɛɛ edwɛkpatɛlɛvolɛma. Awovolɛ dɔɔnwo mɔɔ ɛnwu kɛ sunsum nu bodane hyia la, ɛmaa bɛ mra anwosesebɛ ɛmaa bɛva dahuu ɛzonlenlɛ gyima ne bɛzie bɛ nye zo. Asoo Belemgbunlililɛ ne anwo nolobɔlɛma mɔɔ bɔ mɔdenle la anye die bɛ ɛvɛlɛ nwo wɔ ɛzonlenlɛ gyima ne anu ɔ? Ɛhɛe, bɛ nye die! Saa yɛfi yɛ ahonle nu yɛsonle Gyihova a, yemɔ a le adenle titile mɔɔ yɛbalua zo yɛanyia anyelielɛ, ahunlundwolɛ nee nyilalɛ dɔɔnwo a.—Bɛgenga Mrɛlɛbulɛ 10:22.\n23 Yɛ nuhua bie mɔ fa mekɛ dɔɔnwo yɛ gyima na yɛahola yɛanlea yɛ mbusua. Kakye kɛ Gyihova kpondɛ kɛ yɛ nye die yɛ ɛvɛlɛ nwo. Saa yɛmaa yɛ subane nee yɛ nyɛleɛ nee adwenle mɔɔ ɔlɛ wɔ gyima nwo nee ye ngyinlazo yia a, yɛbanyia ahunlundwolɛ wɔ yɛ gyima nu. Ɛhye ati, bɛmaa yɛzi yɛ ahonle kɛ yɛnrɛmaa gyima bie ɛnrɛzɛkye gyima titile mɔɔ ɔwɔ kɛ yɛ la—Nyamenle Belemgbunlililɛ ne anwo edwɛkpa ne nolobɔlɛ. Saa yɛfa gyima ɛhye yɛdumua yɛ ɛbɛlabɔlɛ nu a, ɔkile kɛ yɛkulo Gyihova na yɛkulo kɛ yɛtɛnla ye ɛhulolɛ ne anu.\n^ ɛden. 6 Giliki edwɛkɛkpɔkɛ mɔɔ bɛhile ɔ bo “kapenta” la le “duma mɔɔ bɛfa bɛfɛlɛ awie mɔɔ fa ndaboa yɛ gyima, kɛ ɔfa ɔsi azua anzɛɛ ɔbobɔ mbia anzɛɛ ɔyɛ ndaboa gyima gyɛne biala la.”\n^ ɛden. 17 Saa ɛkpondɛ ɛnwu kpɔkɛ mɔɔ ɔwɔ kɛ ɛsi wɔ gyima nwo la anu ngilehilenu dɔɔnwo a, nea The Watchtower, April 15, 1999, mukelɛ 28-30, nee July 15, 1982, mukelɛ 26.\nBelemgbunlililɛ Edwɛkɛhanlɛ—Edwɛkpa Ne Mɔɔ Bɛmaa Yeasalo Ewiade Amuala\nKpa Bodane Mɔɔ Wula Nyamenle Anyunlunyia


Edwɛne 12—Tumivolɛ Gyihova Nyamenle | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Argentina Mumule Aneɛ Armenian Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Croatian Cuba Mumule Aneɛ Czech Czech Mumule Aneɛ Damara Dangme Danish Digor Douala Drehu Dutch Ecuador Mumule Aneɛ Edo Efik English Esan Estonian Ewe Fang Faroese Fijian Finnish Fon French Ga Galician Garifuna Georgian German German Mumule Aneɛ Ghomálá’ Giliki Gitonga Gokana Guarani Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Ivorian Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mari Marshallese Mauritian Creole Maya Mazatec (Huautla) Mbunda Medumba Melanesia Mumule Aneɛ Mexico Mumule Aneɛ Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Paraguay Mumule Aneɛ Persian Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Southern Greece) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Sweden Mumule Aneɛ Swedish Tagalog Tahitian Tamil Tarascan Tatar Telugu Tetun Dili Tewe Thai Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Tuvinian Twi Tzeltal Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nTumivolɛ Gyihova Nyamenle\n(Adendulɛ 34:6, 7)\n1. O Tu-mi-vo-lɛ, wɔ nde-nle te-nrɛ.\nWɔ kpa-lɛ-yɛ-lɛ zo-nle.\nƐ-lɛ ɛ-lɔ-lɛ, tu-mi, nrɛ-lɛ-bɛ.\nƐ-le Nya-me-nle da-huu.\n2. Yɛ-le ndɛ-tɛ-lɛ, ɛ-dwe-nle yɛ nwo.\nƐ-se yɛ a-nwu-nvɔ-ne,\nƐ-tie yɛ me-kɛ bia-la.\nƐ-ki-le-hi-le yɛ na ɛ-nea yɛ!\nƐ-maa yɛ moa-lɛ da-huu.\n3. A-nwu-ma, a-ze, ye wɔ a-yɛ-lɛ.\nYɛ ngoa-ne me-kɛ mua-la.\nO Tu-mi-vo-lɛ, a-mgba ɛ-fɛ-ta.\nDie yɛ nga-nvo-lɛ to nu.\n(Eza nea Mɛla 32:4; Mrɛ. 16:12; Mat. 6:10; Yek. 4:11.)\nFa nwa awie Fa nwa awie Tumivolɛ Gyihova Nyamenle\nTumivolɛ Gyihova Nyamenle (Edwɛne 12)\nsjj edwɛne 12


Ɛzonlenlɛ nee Konle: Boni A Ɛbalie Wɔali A?\nƐbalie Ɛzonlenlɛ Wɔali Wɔ Konle Nwo Ɔ?\nAlberto yɛle sogya gyima kɛyɛ ɛvolɛ bulu. Ɔka kɛ: “Yɛ ɛsɔfo ne yilale yɛ na ɔhanle kɛ, ‘Nyamenle nee bɛ de.’ Noko ɛnee ɔsi me nwo kɛ, ‘Melɛkɔ meahɔhu sonla, noko akee Baebolo ne ka kɛ, “Bɛmmaku sonla.”’”\nƐnee Ray boka sogyama mɔɔ ko nyevile zo la anwo wɔ Ewiade Konle II la anu. Mekɛ bie, ɔbizale ɛsɔfo ne kɛ: “Ɛba meli ye anu na ɛsɛlɛ ɛmaa ɛlɔnema ne kɛ bɛli konim. Asoo kpɔvolɛ ne ɛnlɛ ngyehyɛleɛ ko ne ala bie?” Ɛsɔfo ne buale kɛ, Awulae yɛ ye gyima wɔ nwanwane ndenle zo.\nSaa ɛ kunlu ɛndwo mualɛ ne anwo a, ɛnee tɛ ɛ ngomekye ɔ.\nGyisɛse hanle kɛ Nyamenle mɛla ne anu titile ko a le kɛ, “kulo ɛ gɔnwo sonla kɛ ɛdawɔ ɛ nwo la.” (Maake 12:31) Asoo Gyisɛse hilele kɛ yɛhulo yɛ gɔnwo ɔlua ɛleka mɔɔ ɔde anzɛɛ maanle mɔɔ ɔvi nu la ɔ? Kyɛkyɛ. Ɔhanle ɔhilele ye ɛdoavolɛma kɛ: “Saa bɛkulo bɛ nwo ngoko ngoko a yɛɛ awie biala kɛnwu kɛ bɛle me ɛdoavolɛma a.” (Dwɔn 13:34, 35) Ɛhulolɛ mɔɔ bɛlɛ bɛmaa bɛ nwo la bayɛ ngakyile kpalɛ la ati, ɔbayɛ bɛ nzonlɛyɛlɛ. Bɛbawu bɛamaa bɛ nwo tɛla kɛ bɛbahu awie mɔ la.\nAlumua Keleseɛnema vale Gyisɛse edwɛkɛ ne bɔle bɛ ɛbɛla. The Encyclopedia of Religion ka kɛ: “Alumua asɔne ne selɛma mɔɔ Tertullian nee Origen boka nwo la hanle kɛ ɔnle kɛ Keleseɛnema ku sonla, ngyinlazo ɛhye ammaa bɛanva bɛ nwo bɛanwula Wulomuma sogya gyima ne anu.”\nKɛmɔ asɛɛ Gyihova Alasevolɛ wɔ maanle biala anu la ati, saa maanle nwiɔ nyia edwɛkɛ a bɛbu ye kɛ bɛwɔ maanle ɛhye mɔ anu. Noko, bɛbɔ mɔdenle bɛmaa bɛ ɛlɔlɛ nzonlɛyɛlɛ ne tɛnla ɛkɛ.\nAsoo asɔne mgbanyima ɛmaa bɛnwu nɔhalɛ Keleseɛne ɛlɔlɛ ne?\nKɛ neazo la, mekɛ mɔɔ aneɛ ekpunli nwo konle zile wɔ Hutuma nee Tutsima avinli wɔ Rwanda wɔ 1994 la, Gyihova Alasevolɛ angɔ afoa biala. Alasevolɛ mɔɔ wɔ aneɛ ko anu la vale Alasevolɛ mɔɔ wɔ aneɛ gyɛne nu la veale, ɛnee ɛhye ta maa bɛ ngoane da esiane nu. Mekɛ mɔɔ bɛhyele Hutu Alasevolɛ mɔɔ vale bɛ mediema Tutsima veale la, Hutu Interahamwe sogyama hanle kɛ, “Ɔwɔ kɛ bɛwu ɔluakɛ bɛboale Tutsima bɛmanle bɛnriandile.” Ɔyɛ alɔbɔlɛ kɛ, akee bɛhunle Hutu Alasevolɛ ne mɔ la.—Dwɔn 15:13.\nKɛzi ɛdwenle nwo ɛ: Asoo Gyihova Alasevolɛ ne mɔ nyɛleɛ nee Gyisɛse edwɛkɛ mɔɔ fane anwofamaa ɛlɔlɛ nwo la yia?\nFa nwa awie Fa nwa awie Ɛbalie Ɛzonlenlɛ Wɔali Wɔ Konle Nwo Ɔ?


Gyihova A Le Nwane? | Baebolo Kpuya\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Assamese Australia Mumule Aneɛ Azerbaijani Azerbaijani (Cyrillic) Basque Batak (Karo) Batak (Toba) Belize Kriol Biak Bicol Bislama Brazil Mumule Aneɛ Bulgarian Cambodian Catalan Cebuano Chavacano Chile Mumule Aneɛ Chin (Hakha) Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chiyao Chuvash Cibemba Cinyanja Colombia Mumule Aneɛ Croatian Czech Dangme Danish Dutch Ecuador Mumule Aneɛ Efik Emberá (Catío) English Estonian Ewe Fante Faroese Fijian Finnish French French Mumule Aneɛ Ga Georgian German German Mumule Aneɛ Giliki Greenlandic Guarani Haitian Creole Hausa Hibulu Hiligaynon Hindi Hungarian Hungary Mumule Aneɛ Iban Icelandic Igbo Iloko Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Kabuverdianu Kachin Kamba Kannada Kazakh Kazakh (Arabic) Khakass Kiluba Kinyarwanda Kirghiz Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Low German Luo Luvale Luxembourgish Macedonian Malagasy Malay Malayalam Maltese Mam Mambwe-Lungu Mapudungun Mari Mauritian Creole Maya Mexico Mumule Aneɛ Mingrelian Mizo Myanmar Nahuatl (Huasteca) Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Aruba) Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Pomeranian Portuguese (Brazil) Portuguese (European) Punjabi Punjabi (Shahmukhi) Quebec Mumule Aneɛ Quechua (Ayacucho) Quichua (Chimborazo) Quichua (Imbabura) Rarotongan Romanian Romany (Argentina) Romany (Macedonia) Romany (Macedonia) Cyrillic Romany (Vlax, Russia) Russia Mumule Aneɛ Russian Réunion Creole Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spain Mumule Aneɛ Spanish Sranantongo Swahili Swedish Tagalog Tahitian Talian Tamil Tatar Telugu Tetun Dili Thai Tigrinya Tiv Tongan Totonac Tsonga Turkish Turkmen Twi Tzeltal Tzotzil Udmurt Ukrainian Urdu Uzbek Uzbek (Roman) Valencian Venda Vietnamese Waray-Waray Welsh Xhosa Yoruba Zapotec (Quiatoni) Zulu\nGyihova le nɔhalɛ Nyamenle ne mɔɔ bɛha ɔ nwo edwɛkɛ wɔ Baebolo ne anu la, ɔdaye a ɔle ninyɛne kɔsɔɔti Bɔvolɛ a. (Yekile 4:11) Ngapezonli Ebileham nee Mosisi zonlenle ye, kɛ mɔɔ Gyisɛse yɛle la. (Mɔlebɛbo 24:27; Adendulɛ 15:1, 2; Dwɔn 20:17) Ɔnle ekpunli bie Nyamenle, emomu ɔle Nyamenle wɔ “azɛlɛ ye amuala azo.”—Edwɛndolɛ 47:2.\nGyihova le Nyamenle duma titili mɔɔ wɔ Baebolo ne anu. (Adendulɛ 3:15; Edwɛndolɛ 83:18, New World Translation) Ɔvi Hibulu edwɛkɛkpɔkɛ mɔɔ kile “maa ɔyɛ ɛkɛ” anu, yɛɛ nwomama dɔɔnwo noko kile kɛ ɔkile “Ɔmaa Ɔyɛ Ɛkɛ.” Ngilenu ɛhye fɛta Gyihova mɔɔ le Bɔvolɛ na ɔmaa ye bodane ba nu la. (Ayezaya 55:10, 11) Baebolo ne eza boa yɛ maa yɛnwu Ahenle ne mɔɔ ye duma a le Gyihova la, titili ye subane mɔɔ tɛla biala, ɛlɔlɛ.—Adendulɛ 34:5-7; Luku 6:35; 1 Dwɔn 4:8.\nDuma Gyihova ne le Nyamenle duma mɔɔ bɛhile ɔ bo bɛvi Hibulu nu bɛhɔ Nrelenza nu a—ngɛlɛlera nna ne יהוה (YHWH) mɔɔ bɛfɛlɛ ye Tetragrammaton ne la. Yɛnze kɛzi ɛnee bɛbɔ Nyamenle duma ne wɔ Hibulu nu la. Noko akee, bɛvale duma “Gyihova” ne bɛlile gyima wɔ tete Nrelenza aneɛ nu, ɔlimoale ɔvindele William Tyndale Baebolo ngilebɛbo ne mɔɔ ɔyɛle ye 1530 la anu. *\nDuzu ati a yɛnze kɛzi ɛnee bɛbɔ Nyamenle duma ne wɔ tete Hibulu nu a?\nBɛanva vawolo bɛangɛlɛ tete Hibulu, bɛvale kɔnsɔnante ala a bɛlile gyima a. Ɛnee menli mɔɔ kenga Hibulu la ze vawolo mɔɔ ɔfɛta kɛ bɛfa bɛwula nu la. Noko akee wɔ mekɛ mɔɔ bɛhɛlɛle Hibulu Ngɛlɛlera ne (“Ngyekyeleɛ Dɛba”) bɛwiele la, Dwuuma bie mɔ gyinlanle bɛ amaamuo bie azo kɛ ɔnle kpalɛ kɛ bɛbɔ Nyamenle duma ne. Saa bɛlɛkenga ngɛlɛlera bie kpole na Nyamenle duma ne finde ɛkɛ a, bɛfa aluma le kɛ “Awulae” anzɛɛ “Nyamenle” bɛfea ɛkɛ a. Mekɛ mɔɔ ɛvoya dɔɔnwo pɛle nu la, adalɛ edwɛkɛ ɛhye mɔ dɛlɛle na kɛzi ɛnee bɛbɔ duma ne wɔ tete ne la minlinle. *\nBie mɔ te nganeɛ kɛ ɛnee Nyamenle duma ne a le “Yahweh,” yɛɛ bie mɔ noko hanle nzuzulɛ ngakyile nwo edwɛkɛ. Ɛnee Sɛlɛvolɛma buluku ne mɔɔ bɛhile ɔ bo wɔ Giliki aneɛ nu mɔɔ bɛnwunle ye wɔ Nyevile Wulera ne anu la ɛhile duma ne abo kɛ lao. Menli mɔɔ hɛlɛle Giliki ɛdeɛ ne la noko hanle kɛ bɛfɛlɛ ye Iae, I·a·beʹ, nee I·a·ou·eʹ, noko daselɛ biala ɛnle ɛkɛ mɔɔ kile kɛ ɛnee kɛ bɛfɛlɛ ye wɔ tete Hibulu nu la ɛne. *\nNyamenle duma ne anwo adalɛ edwɛkɛ mɔɔ wɔ Baebolo ne anu\nAdalɛ Edwɛkɛ: Ngilebɛbo mɔɔ fa “Jehovah” (Gyihova) di gyima la ɛva duma ɛhye ɛboka nwo.\nNɔhalɛ Edwɛkɛ : Hibulu edwɛkɛkpɔkɛ Tetragrammaton mɔɔ gyi ɛkɛ maa Nyamenle duma ne la vindele fane 7,000 wɔ Baebolo ne anu. * Bɛ nye fuu bɛye Nyamenle duma ne bɛvi ngilebɛbo dɔɔnwo anu na bɛvale amodinli bie le kɛ “Awulae” anzɛɛ Ɛdɛnkɛma la bɛzie ɔ gyakɛ anu.\nAdalɛ Edwɛkɛ: Nyamenle Tumivolɛ Bedevinli ne ɛngyia duma titili biala.\nNɔhalɛ Edwɛkɛ: Nyamenle mumua ne maanle Baebolo kɛlɛvoma adenle maanle bɛvale ye duma ne bɛlile gyima fane apenle apenle, eza ɔdaye a ɔmaa menli mɔɔ sonle ye la adenle ɔmaa bɛfa ye duma ne bɛdi gyima a. (Ayezaya 42:8; Dwowɛle 2:32; Malakae 3:16; Wulomuma 10:13) Nɔhalɛ nu, Nyamenle anye anlie adalɛ ngapezoma mɔɔ bɔle mɔdenle kɛ bɛmaa menli arɛle avi ye duma ne la anwo.—Gyɛlɛmaya 23:27.\nAdalɛ Edwɛkɛ: Ɔlua Dwuuma amaamuo ne ati ɔwɔ kɛ bɛye Nyamenle duma ne bɛfi Baebolo ne anu.\nNɔhalɛ Edwɛkɛ: Dwuu kɛlɛvolɛma bie mɔ kpole kɛ bɛbabɔ Nyamenle duma ne. Noko bɛanye bɛanvi Baebolo ne mɔɔ bɛhɛlɛle la anu. Ye biala anu, Nyamenle ɛngulo kɛ yɛdi sonla amaamuo mɔɔ ɛnva Ye mɛla ne ɛnli gyima la anzi.—Mateyu 15:1-3.\nAdalɛ Edwɛkɛ: Ɔnle kɛ bɛfa Nyamenle duma ne bɛwula Baebolo ne anu ɔluakɛ awie ɛnze kɛzi ɛnee bɛbɔ ye wɔ Hibulu nu la.\nNɔhalɛ Edwɛkɛ: Adwenle ɛhye mɔɔ menli lɛ la kile kɛ Nyamenle kpondɛ kɛ menli mɔɔ ka aneɛ gyɛne la bɔ ye duma ne pɛpɛɛpɛ. Noko, Baebolo ne maa yɛnwu kɛ Nyamenle azonvolɛ mɔɔ dɛnlanle aze wɔ tete ne mɔɔ ka aneɛ gyɛne la bɔle aluma bie mɔ ngakyile.\nKɛ neazo la, suzu Yizilayɛma ndɛnebuavolɛ “Dwɔhyua” anwo nea. Ɛvoya mɔɔ limoa Kilisienema mɔɔ ka Hibulu la babɔ ye duma ne Yehoh·shuʹaʽ, wɔ mekɛ mɔɔ bɛ nuhua ne mɔɔ ka Giliki la babɔ ye kɛ I·e·sousʹ. Baebolo kɛlɛtokɛ mɔɔ maa yɛnwu kɛzi bɛhilele “Dwɔhyua” abo bɛhɔle Giliki nu la maa ɔda ali kɛ Kilisienema vale adwenle mɔɔ bamaa banwu duma ne kpalɛ wɔ bɛ aneɛ nu la a lile gyima a.—Gyima ne 7:45; Hibuluma 4:8.\nYɛbahola yɛava ngyinlazo ko ne ala yɛali gyima wɔ Nyamenle duma ne anwo. Mɔɔ ɔhyia kpalɛ ɔtɛla duma ne ɛbɔlɛ la a le kɛ yɛbanwu Nyamenle duma ne na yɛava yɛawula ɛleka biala mɔɔ ɔwɔ kɛ ɔfinde wɔ Baebolo ne anu la.\n^ ɛden. 3 Tyndale vale edwɛkɛkpɔkɛ “Iehouah” lile gyima wɔ ye Baebolo mbuluku nnu mɔɔ ɔhilele ɔ bo la anu. Mekɛ hɔle bie la, Nrelenza aneɛ ne hakyile yemɔti bɛhakyile kɛzi bɛkɛlɛ Nyamenle duma ne la. Kɛ neazo la, wɔ ɛvolɛ 1612 anu, Henry Ainsworth vale edwɛkɛkpɔkɛ “Iehovah” lile gyima wɔ Edwɛndolɛ buluku ne mɔɔ ɔhilele ɔ bo la anu. Mekɛ mɔɔ ɔyɛle nzenzaleɛ wɔ ye ngilebɛbo ne anu wɔ 1639 la, ɔvale edwɛkɛkpɔkɛ “Jehovah” a ɔlile gyima a. Zɔhane ala a, edwɛbohilelɛma mɔɔ hilele American Standard Version Baebolo ne mɔɔ bɛyɛlɛ ye 1901 abo la vale “Jehovah” lile gyima wɔ ɛleka mɔɔ ɔvindele wɔ Hibulu ngɛlɛlera ne anu la a.\n^ ɛden. 4 New Catholic Encyclopedia, Second Edition, Volume 14, mukelɛ 883-884, ka kɛ: “Ɔbayɛ kɛ wɔ Akɛlɛzonlenlɛ ne awieleɛ yɛɛ bɛbɔle ɔ bo kɛ bɛbu Nyamenle duma ne kɛ nwolɛ te somaa a, ɛhye maanle bɛvale edwɛkɛ agbɔkɛ le kɛ ADONAI anzɛɛ ELOHIM bɛziele ɔ gyakɛ anu.\n^ ɛden. 5 Saa ɛkpondɛ nwolɛ edwɛkɛ dɔɔnwo a nea “Nyamenle Duma Wɔ Hibulu Ngɛlɛlera Ne Anu,” mɔɔ wɔ Nyamenle Edwɛkɛ Ɛzukoalɛ Adehilelɛ buluku ne anu la.\n^ ɛden. 7 Nea Theological Lexicon of the Old Testament, Volume 2, mukelɛ 523-524.\nMenli dɔɔnwo dwenle kɛ ‘Allah,’ ‘Alefa nee Omiga,’ ‘El Shaddai,’ yɛɛ ‘Gyihova-Gyilɛ’ boka Nyamenle duma ne anwo. Asoo duma mɔɔ yɛfa yɛfɛlɛ Nyamenle la anwo hyia?\nFa nwa awie Fa nwa awie Gyihova A Le Nwane?\nijwbq edwɛkɛ 103\nAyezaya 42:8 Ngilenu—“Medame A Mele AWULAE A”


Mrɛlɛbulɛ 5 | Yintanɛte Zo Baebolo | Ewiade Fofolɛ Ngilebɛbo\nAdwɔmane raalɛ anwo kɔkɔbɔlɛ (1-14)\nƐ nee ɛ ye anye ɛlie (15-23)\n5 Me ra, yɛ ɛnzolɛ maa me nrɛlɛbɛ edwɛkɛ ne. Tie* me adwenlenunwunlɛ ne kpalɛ,+ 2 Amaa wɔabɔ wɔ adwenlenubukelɛ nwo baneNa nɔhalɛ nrɛlɛbɛ amkpa ɛ nloa anu.+ 3 Ɔluakɛ raalɛ mɔɔ ɛdɔ gua zo* la anloa anu yɛ fɛ kɛ wolɛ,+Yɛɛ ɔ nloa le tonlotonlo tɛla nwole.+ 4 Noko awieleɛ bɔkɔɔ ne ɔyɛ ɛnwonle kɛ baka ɛnwonle+Yɛɛ ɔyɛ nla kɛ konle dadeɛ anye nwiɔ.+ 5 Ɔ gyakɛ tolo kɔ ewule nu. Ɔ gyakɛ ɛdudulɛ kɔ Nla* nu. 6 Ɔndwenle ngoane adenle nwo. Ɔluolua nu, noko ɔnze ɛleka mɔɔ ɔlɛkɔ a. 7 Kɛkala me mra, bɛdie meYɛɛ bɛmmatwe bɛ nwo bɛfi mɔɔ melɛka la anwo. 8 Twe ɛ nwo fi ɔ nwo bɔkɔɔ;Mmabikye ye sua ne anuhɔlɛ,+ 9 Amaa wɔanva wɔ anyunlunyia wɔammaa awie mɔ+Anzɛɛ wɔannwu amaneɛ wɔ wɔ ɛbɛlabɔlɛ nu;+ 10 Amaa nyɛvolɛ anlie wɔ anwonyia*+Na mɔɔ wɔvɛ wɔnyia ye la ampɛ anli ɛyɛvolɛ sua nu. 11 Anrɛɛ wɔ ɛbɛlabɔlɛ ɛlɛba ye awieleɛ a ɛbali nyane kpoleWɔ mekɛ mɔɔ wɔ nwonane nee wɔ sonlabaka ne ɛlɛsɛkye la+ 12 Na wɔaha kɛ: “Nea kɛzi ɛnee mekyi ɛdenrɛdenrɛlɛ a! Nea kɛzi ɛnee me ahonle kyi ahwibɛnyunlu a! 13 Meandie me folɛtuvolɛma aneYɛɛ meanyɛ ɛnzolɛ meandie me kilehilevolɛma. 14 Asɛɛ me bo zo ɛbɔ bɔkɔɔWɔ asafo ne kɔsɔɔti anu.”+ 15 No wɔ bula nu nzuleNee wɔ nzubula nu nzule.+ 16 Asoo ɔwɔ kɛ ɛmaa bɛto wɔ nzule bɛgua alienwo,Wɔ azudenle nu nzule bɛgua gua zo ɔ?+ 17 Maa bɛyɛ ɛ ngomekye wɔ ɛdeɛ,Na mmamaa bɛyɛ nyɛvolɛ mɔɔ bɛ nee wɔ de la ɛdeɛ.+ 18 Maa wɔ nzubula* ɛyɛ nyilalɛ,Na ɛ nee ɛ ye mɔɔ ɛgyale ye wɔ wɔ mgbavolɛ nu la anye ɛlie,+ 19 Ɔle weɛlɛ belɛ kɛnlɛma, boka zo abɔnkye* mɔɔ ɔ nwo yɛ fɛ.+ Maa ɛ nye ɛlie ɔ nyɛfo ne mɔ anwo* mekɛ biala. Maa ye ɛlɔlɛ ɛli ɛ ti dahuu.+ 20 Ɔti me ra, duzu ati a ɔwɔ kɛ ɛmaa raalɛ mɔɔ ɛdɔ gua zo* la ɛlɔlɛ di ɛ tiAnzɛɛ ɛtɔ adwɔmane raalɛ* akɛnra anu a?+ 21 Ɔluakɛ sonla ndenle gua Gyihova anyunlu;Ɔneɛnlea ye ndenle kɔsɔɔti anu.+ 22 Amumuyɛnli nvonleɛ sua ye ɛhane,Na ɔdaye mumua ne ye ɛtane bayɛ kɛ nyɛma la akyekye ye.+ 23 Ɔbawu ɔluakɛ yeanlie ɛdenrɛdenrɛlɛ yeando nuNa yeaminli ɔluakɛ ɔyɛle ngoaseade ɔmaanle ɔbole zolɛ.\n^ Hibulu aneɛ nu, “Gyele ɛ nzo maa.”\n^ Hibulu aneɛ nu, “raalɛ mɔɔ anwo yɛ ɛzulolɛ.” Nea Mrɛ 2:16.\n^ Anzɛɛ “tumi.”\n^ Anzɛɛ “nzule ɛvileka.”\n^ Anzɛɛ “ɛbɔ nu abɔnkye.”\n^ Anzɛɛ “Maa ɔ nyɛfo ɛbo wɔ kɛ nza.”\n^ Hibulu aneɛ nu, “raalɛ ɛyɛvolɛ.” Nea Mrɛ 2:16.


Ahenle Mɔɔ Fa Konle Nee Amaneɛnwunlɛ Ba La\nKENGA YE WƆ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nyaneka Nzema Otetela Papiamento (Aruba) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Vietnamese Wayuunaiki Xhosa Yoruba Zande Zulu\nEDWƐKƐ TITILE | KONLE MƆƆ HAKYILE EWIADE NE LA\nEwiade Konle I la rale awieleɛ wɔ November 11, 1918. Bɛdole gyima biala anu, na menli ne zile agole wɔ gua ne mɔ azo. Noko anyelielɛ ne angyɛ. Ewiade konle ne anzi yeangyɛ yɛɛ debie bieko mɔɔ anwo yɛ ɛzulolɛ tɛla etu la rale a.\nEwule anwo ɛzulolɛ bie mɔɔ bɛfɛlɛ ye influenza la hanle sogyama mɔɔ wɔ France la wɔ June 1918. Yeangyɛ ewule ne hunle menli dɔɔnwo. Kɛ neazo la, wɔ siane ekyi bie anu, ɔhunle America sogyama dɔɔnwo wɔ France ɔdɛlale mɔɔ kpɔvolɛma ne hunle bɛ la. Ewule ne dɛlɛle ndɛndɛ wɔ ewiade amuala ɔluakɛ ɔhanle sogyama ne na bɛazia bɛahɔ bɛ maanle nu.\nKonle ne wiele la ɛhɔne nee ezukoa afoa nu anwongyelelɛ rale. Ɛhɔne rale Europe ɛleka dɔɔnwo wɔ mekɛ mɔɔ konle ne rale awieleɛ wɔ 1918 la. Ɔkadwu 1923 la, ɛnee ɛfa Germany ezukoa ne ɛtɔ debie a nvasoɛ ɛnle zo. Ɛvolɛ nsia anzi, ewiade amuala ezukoa gyinlabelɛ ne zɛkyele bɔkɔɔ. Awieleɛ kolaa ne wɔ 1939, ewiade konle mɔɔ tɔ zo nwiɔ la bɔle ɔ bo—wɔ adenle bie azo ɛnee ɔle ewiade konle mɔɔ lumua la ndoazo. Duzu a vale amaneɛnwunlɛ ngakyile ɛhye mɔ rale a?\nAWIELEƐ MEKƐ NE ANWO SƐKƐLƐNEƐ\nBaebolo ngapezo boa yɛ maa yɛnwu debie mɔɔ manle ninyɛne bie mɔ zile wɔ tete ne la, na ɛhye le nɔhalɛ bɔkɔɔ wɔ Ewiade Konle I la anwo. Gyisɛse Kelaese hanle dole ɛkɛ ne kɛ “maanle nee maanle baho atia bɛ nwo” yɛɛ ɛhɔne nee ewule ngakyile bara azɛlɛ ye azo ɛleka biala. (Mateyu 24:3, 7; Luku 21:10, 11) Ɔhanle ɔhilele ye ɛdoavolɛ ne mɔ kɛ munzule ɛhye mɔ bayɛ ewiade awieleɛ ne anwo sɛkɛlɛneɛ. Bɛha nwolɛ edwɛkɛ dɔɔnwo wɔ Yekile buluku ne anu, na ɔka munzule mɔɔ wɔ azɛlɛ ye azo la anwo edwɛkɛ kɛ ɔfane konle bie mɔɔ zile anwuma la anwo.—Nea ɛlɛka “Konle Zile Azɛlɛ Ye Azo Nee Anwuma Lɔ.”\nBaebolo buluku ɛhye eza ka mrenya nna mɔɔ de mgbɔnwɔ zo la anwo edwɛkɛ. Mrenya ɛhye mɔ anu nsa gyi ɛkɛ ne maa esiane ko ne ala mɔɔ Gyisɛse hanle kɛ ɔbazi la—konle, ɛhɔne, yɛɛ ewule ngakyile. (Nea ɛlɛka “Mrenya Nna Ne Mɔɔ De Mgbɔnwɔ Zo La Ɛlɛkɔ Bɛ Nyunlu Amgba Ɔ?”) Ɔda ali kɛ, ewiade konle mɔɔ lumua la bɔle amaneɛnwunlɛ mekɛ mɔɔ ɔ bo ɛtɛpɛle la abo. Baebolo ne maa ɔda ali kɛ Seetan a manle ɔbɔle ɔ bo a. (1 Dwɔn 5:19) Asoo ye tumi ne bara awieleɛ?\nYekile buluku ne noko maa yɛnwu kɛ Seetan “mekɛ ɛha ekyi bie ala.” (Yekile 12:12) Ɛhye ati a yeva ɛya kpole na yemaa munzule dɔɔnwo ɛra azɛlɛ ye azo la. Ngyegyelɛ mɔɔ yɛnwu ye la noko di daselɛ kɛ Seetan mekɛ ne ɛha ekyi bie.\nBƐBAZƐKYE ABƆNSAM GYIMA BIALA\nNɔhalɛ nu, Ewiade Konle I la vale nzenzaleɛ kpole rale wɔ tetedwɛkɛ nu. Ɔvale ewiade konle nee atuadelɛ ɔrale na yeammaa bɛannyia alesama mɔɔ ɛlɛdi tumi la anu anwodozo. Eza ɔmaa yɛnwu kɛ amgba bɛdu Seetan bɛvi anwuma lɔ. (Yekile 12:9) Ewiade neavolɛ ɛhye mɔɔ bɛnnwu ye la bɔle atisesebɛ ɛbɛla ɔluakɛ ɔze kɛ ye mekɛ ɛha ekyi bie ala. Saa zɔhane mekɛ ne ba awieleɛ a, ngyegyelɛ mekɛ ne mɔɔ Ewiade Konle I vale rale la abo bapɛ bɔkɔɔ.\nBaebolo ngapezo ne maa yɛnyia anwodozo wɔ Gyisɛse Kelaese, yɛ anwuma Belemgbunli ne anu kɛ, ɔbazɛkye “Abɔnsam gyima biala mɔɔ yeli la.” (1 Dwɔn 3:8) Kɛkala bɔbɔ menli mgbe dɔɔnwo yɛ asɔne kɛ Nyamenle Belemgbunlililɛ ne ɛrɛla. Asoo ɛyɛ bie? Ɔlua Belemgbunlililɛ ne azo, menli mɔɔ di nɔhalɛ la banwu kɛ bɛlɛyɛ Nyamenle ɛhulolɛdeɛ wɔ azɛlɛ ye azo na tɛ Seetan ɛhulolɛdeɛ. (Mateyu 6:9, 10) Wɔ Nyamenle Belemgbunlililɛ ne abo, ewiade konle anzɛɛ konle gyɛne biala ɛnrɛzi bieko ɛlɛ! (Edwɛndolɛ 46:9) Sukoa zɔhane Belemgbunlililɛ ne anwo debie na wɔadɛnla aze wɔanwu mekɛ mɔɔ anzondwolɛ bara azɛlɛ ye azo la!—Ayezaya 9:6, 7.\nKonle Zile Azɛlɛ Ye Azo Nee Anwuma Lɔ\nKɛyɛ ɛvoya 19 kolaa na Ewiade Konle I azi la, Seetan vale “aleɛabo arelemgbunli maanle maanle ne mɔ amuala” hilele Gyisɛse. (Mateyu 4:8, 9) Gyisɛse kpole zɔhane sɔnea ne, noko nzinlii ɔhanle Abɔnsam anwo edwɛkɛ kɛ ɔsie “ɛtane ewiade ɛhye.” (Dwɔn 14:30) Bieko, ɛzoanvolɛ Dwɔn noko hɛlɛle kɛ “Abɔnsam di ɛtane ewiade ye azo belemgbunli.”—1 Dwɔn 5:19.\nSaa Seetan Abɔnsam lɛ tumi kpole wɔ ewiade ɛhye azo a, asoo ndelebɛbo ɛnle nu kɛ yɛbaha kɛ ɔboka nwo a ewiade konle ne mɔɔ lumua nee mɔɔ vi nu rale la zile ɔ? Yɛkola yɛka ye zɔ, Yekile buluku ne kile kɛ amaneɛ mɔɔ alesama ɛnwu ye wɔ azɛlɛ ye azo ɔvi 1914 mɔɔ ba la vi Seetan. Ninyɛne mɔɔ bɛha nwolɛ edwɛkɛ wɔ Yekile tile 12 la sikalɛ a wɔ ɛke la:\nNgyehyɛnu 7 Konle zile anwuma wɔ Maekeɛle (Gyisɛse Kelaese) nee ɛwɔlɛ ne (Seetan) avinli.\nNgyehyɛnu 9 Bɛvuandinle Abɔnsam, “mɔɔ ɛbɛlɛbɛla ewiade amra amuala la” bɛdole ye azɛlɛ ye azo.\nNgyehyɛnu 12 “Bɛmɛ azɛlɛ nee nyevile, bɛ gyakɔ! Ɔluakɛ Abɔnsam ɛdwu ɛra bɛ nwo lɔ, na ɛya kpole wɔ ye nuhua, ɔboalekɛ ɔze kɛ ye mekɛ ɛha ekyi bie ala.”\nBaebolo mekɛbulɛ nee ewiade edwɛkɛsisilɛ kile kɛ anwuma konle ɛhye zile wɔ mekɛ mɔɔ bɛvale Nyamenle Belemgbunlililɛ ne bɛziele ɛkɛ wɔ anwuma wɔ 1914 la. * Yemɔti ɛvolɛ titile ko ye ala anu a konle zile azɛlɛ ye azo nee anwuma lɔ a.\n^ ɛden. 20 Nea Duzu A Baebolo ne Kilehile Amgba A? mɔɔ Gyihova Alasevolɛ ɛyɛ la tile 8.\nMrenya Nna Ne Mɔɔ De Mgbɔnwɔ Zo La Ɛlɛkɔ Bɛ Nyunlu Amgba Ɔ?\nƐkpɔnwɔ fufule ne, mɔɔ ye kavolɛ le anwuma belemgbunli. Gyisɛse Kelaese, mɔɔ le Belemgbunli la a fa tenleneyɛlɛ ka ye ɛkpɔnwɔ ne a. (Edwɛndolɛ 45:4) Ye gyima mɔɔ lumua a le kɛ ɔbadu Seetan nee ye sunsum ɛtane ne mɔ yeavi anwuma lɔ.—Yekile 6:2; 12:9.\nƐkpɔnwɔ kɔkɔlɛ mɔɔ bolo kpalɛ, mɔɔ bɛmaa ye kavolɛ tumi kɛ ‘ɔye anzondwolɛ ɔvi azɛlɛ ye azo’ la. (Yekile 6:4) Ɔvi 1914 mɔɔ ba la, alesama ɛnwu konle dɔɔnwo. Ewiade Konle I rale ye awieleɛ la, ye ɛvolɛ 21 anzi ala ewiade konle mɔɔ tɔ zo nwiɔ zile na ɔhunle menli dɔɔnwo. Mgbondabulɛ ko kile kɛ Ewiade Konle II la hunle menli kɛyɛ mgbe 60. Ɔvi 1945 mɔɔ ba la, konle kɔ zo wɔ ɛleka ekyi bie ala noko ɔmaa menli dɔɔnwo wu. Tetedwɛkɛ kɛlɛvolɛma bie mɔ bu mgbonda kɛ menli mɔɔ bo mgbe ɛya ko la wule konle nu wɔ ɛvoya 20 ne anu.\nƐkpɔnwɔ bile ne, mɔɔ ye kavolɛ lɛ tone wɔ ɔ sa nu mɔɔ kile ɛhɔne la. (Yekile 6:5, 6) Wɔ ewiade konle ne mɔɔ lumua la anu, Maanle mɔɔ honle tiale Germany la ammaa bɛannyia aleɛ yemɔti ɛhɔne hunle menli kɛyɛ 750,000. Ɛhɔne hunle Russiama mɔɔ bo mgbe nwiɔ la ɔmanle bɛwule wɔ 1921, na yeangyɛ esiane zɛhae bie sisile wɔ ɛleka ngakyile. Yɛka yɛbɔ nu a, ɛhɔne hunle menli kɛyɛ mgbe 70 wɔ ɛvoya 20 ne anu. Ɛvolɛ biala, aleɛ kpalɛ mɔɔ bɛnnyia bɛnli la maa ngakula mɔɔ bo mgbe nsa mɔɔ bɛndwu ɛvolɛ nnu la wu.\nƐkpɔnwɔ nzonle ne, mɔɔ ye kavolɛ maa ewulenzane ku menli la. (Yekile 6:8) Ewulenzane kpole mɔɔ lumua wɔ ɛvoya 20 ne anu la a le influenza ewule ne. Mgbondabulɛ ne le ngakyile, noko nuhua ko kile kɛ ewule ne hunle menli kɛyɛ mgbe 50. Buluku Man and Microbes ka kɛ, “Ewulenzane ɛhye le esiane mɔɔ ɛnle kpalɛ fee wɔ tetedwɛkɛ nu la anu ko. Ewulenzane bie mɔɔ lumua bɔbɔ la angu menli dɔɔnwo ndɛndɛ zɛhae.” Ewule mɔɔ gua bɛ nwo, ebunlu nee avinliwule yɛɛ ewulenzane ngakyile hunle menli mgbe ɛya dɔɔnwo wɔ ɛvoya 20 ne anu.\nAsoo Ewiade Awieleɛ Ne Ɛbikye?\nSukoa kɛzi menli nyɛleɛ nee bɛ subane da ye ali kɛ yɛde mekɛ mɔɔ ɔnrɛhyɛ na awieleɛ ne ara anu la kɛ mɔɔ Baebolo ne hanle dole ɛkɛ ne la anwo debie.


Kenle Bie Nwo Nɔhalɛ Edwɛkɛ—Baebolo Ngyehyɛnu Mɔɔ Ka Kenle Bie Nwo Edwɛkɛ La\nƐzinzalɛ Arane | No. 1 2020\nKENGA YE WƆ Acholi Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Douala Drehu Dutch Ecuador Mumule Aneɛ Efik English Estonian Ewe Fijian Filipi Mumule Aneɛ Finnish Fon French Ga Garifuna Georgian German German Mumule Aneɛ Giliki Gitonga Greenlandic Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Hungarian Hungary Mumule Aneɛ Iban Ibanag Icelandic Igbo Iloko India Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Kabiye Kabuverdianu Kamba Kannada Karen (S'gaw) Kazakh Kazakh (Arabic) Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nyungwe Nzema Oromo Ossetian Otetela Palauan Pangasinan Papiamento (Aruba) Papiamento (Curaçao) Persian Polish Polish Mumule Aneɛ Ponapean Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Ronga Runyankore Russia Mumule Aneɛ Russian Rutoro Samoan Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Spain Mumule Aneɛ Spanish Sranantongo Swahili Swahili (Congo) Swati Swedish Tagalog Tahitian Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nKenle Bie Nwo Nɔhalɛ Edwɛkɛ\nAsoo wɔdwenle mɔɔ bazi kenle bie la anwo ɛlɛ ɔ? Baebolo ne kile kɛ ninyɛne titili bie mɔɔ ɔnrɛhyɛ ɔbasisi la baha menli kɔsɔɔti mɔɔ de azɛlɛ ye azo la.\nGyisɛse hilele yɛ kɛzi yɛbanwu kɛ “Nyamenle Belemgbunlililɛ ne ɛbikye” la. (Luku 21:31) Ɔhanle ɔdole ɛkɛ ne kɛ, ninyɛne mɔɔ basisi la bie mɔ a le konle konle, azɛlɛ ɛkpusulɛ mgbole, ɛhɔne yɛɛ ewule ngakyile—yɛnwu ninyɛne ɛhye mɔ ɛnɛ.—Luku 21:10-17.\nBaebolo ne eza hanle kɛ subane mɔɔ alesama bala ye ali la boka ninyɛne mɔɔ bamaa yɛanwu ye kɛ yɛwɔ “mekɛ mɔɔ li awieleɛ” wɔ sonla tumililɛ nu la anu. Ɛbahola wɔagenga nwolɛ edwɛkɛ wɔ 2 Timote 3:1-5. Saa ɛnwu subane nee nyɛleɛ ɛhye mɔ ɛnɛ a, kpolerazulɛ biala ɛnle nwolɛ kɛ ɛbalie wɔali kɛ Baebolo ngapezo ɛhye amgba ɛra nu.\nBoni a ɛhye kile a? Ɔnrɛhyɛ Nyamenle Belemgbunlililɛ ne bava nzenzaleɛ mgbole mɔɔ bamaa awie biala mɔɔ wɔ azɛlɛ ye azo ɛbɛlabɔlɛ ayɛ kpalɛ la ara. (Luku 21:36) Nyamenle ɛbɔ ninyɛne mgbalɛ mɔɔ azɛlɛ ne nee menli mɔɔ bɛbadɛnla zolɛ banyia la anwo ɛwɔkɛ wɔ Baebolo ne anu. Neazo ekyi ɛne.\n“Na bɛvale tumililɛ, enililɛ nee belemgbunlililɛ bɛmaanle ye [Gyisɛse] amaa menli, maanle maanle nee menli mɔɔ ka aneɛ ngakyile la amuala azonle ye. Ye tumililɛ ne le dahuu tumililɛ mɔɔ ɛnrɛpɛ nu ɛlɛ a yɛɛ bɛnrɛzɛkye ye belemgbunlililɛ ne.”—DANEƐLE 7:14.\nMɔɔ ɛhye kile: Ɛ nye balie wɔ arane mɔɔ tɛla biala mɔɔ Nyamenle ɛhyehyɛ na yeva ɔ Ra ne yezie zolɛ Belemgbunli la tumililɛ bo.\n“Na maanlema ne anu biala ɛnrɛha kɛ: ‘Me nwo ɛdo me.’”—AYEZAYA 33:24.\nMɔɔ ɛhye kile: Ɛ nwo ɛnrɛdo wɔ ɛlɛ anzɛɛ ɛnrɛyɛ wuliravolɛ; ɛbahola wɔadɛnla aze mɔɔ ɛnwu ɛlɛ a.\n“Ɔmaa bɛgyakyi konle wɔ azɛlɛ ye kɔsɔɔti azo.”—EDWƐNE 46:9.\nMɔɔ ɛhye kile: Yɛnrɛde konle nganeɛ mɔɔ ka yɛ ɛzulolɛ la bieko yɛɛ amaneɛnwunlɛ mɔɔ ɔfa ɔba la abo bapɛ.\nMENLI MGBALƐ NGOME A BAYI AZƐLƐ YE AZO A\n“Amumuyɛma ɛnle ɛkɛ bieko . . . Bɛlɛvoma banyia azɛlɛ ne.”—EDWƐNE 37:10, 11.\nMɔɔ ɛhye kile: Ɛtanevolɛma ɛnrɛdɛnla ɛkɛ ne bieko, menli mɔɔ kulo kɛ bɛyɛ tieyɛ bɛmaa Nyamenle la ala a bɛadɛnla ɛkɛ a.\nAZƐLƐ YE AZO AMUALA BAYƐ PALADAESE\n“Bɛbasisi azua na bɛadɛnla nu, yɛɛ bɛbayɛ vanye egyinli na bɛali nuhua ma.”—AYEZAYA 65:21, 22.\nMɔɔ ɛhye kile: Azɛlɛ ye azo amuala bayɛ kɛnlɛma. Nyamenle babua asɔne mɔɔ yɛyɛ kɛ ye ɛhulolɛdeɛ ɛyɛ ɛkɛ “wɔ azɛlɛ ye azo” la.—Mateyu 6:10.\nFa nwa awie Fa nwa awie Kenle Bie Nwo Nɔhalɛ Edwɛkɛ\nKpondɛ Nɔhalɛ Ne\nBaebolo Ne—Buluku Mɔɔ Ka Nɔhalɛ\nNyamenle Nee Kelaese Anwo Nɔhalɛ Ne\nNyamenle Belemgbunlililɛ Ne Anwo Nɔhalɛ Edwɛkɛ\nMɔɔ Nɔhalɛ Ne Bahola Ayɛ Amaa Wɔ La\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Kpondɛ Nɔhalɛ Ne\nFa nwa awie Fa nwa awie ƐZINZALƐ ARANE Kpondɛ Nɔhalɛ Ne\nƐZINZALƐ ARANE Kpondɛ Nɔhalɛ Ne


Edwɛne 142 | Yintanɛte Zo Baebolo | Ewiade Fofolɛ Ngilebɛbo\nBɛdo ye Masekele* zo. Mekɛ mɔɔ Devidi vea bolɛ bɔne ne anu la.+ Asɔneyɛlɛ. 142 Metea nu mefɛlɛ Gyihova kɛ ɔboa me;+Mesu mefɛlɛ Gyihova kɛ ɔnwu me anwunvɔne. 2 Mewola me adwenleadwenle megua ɔ nyunlu;Meka me ngyegyelɛ wɔ ɔ nyunlu+ 3 Saa me anwosesebɛ wie a. Ɛnea me adenle nu.+ Ɛleka mɔɔ mefa la,Bɛzua me ɛhane bɛvea ɛkɛ. 4 Nea me sa fema zo na ɛbanwu kɛAwie biala ɛndwenle me nwo.*+ Menlɛ ɛleka biala mɔɔ menriandi meahɔ a;+Me* edwɛkɛ ɛngyia awie biala. 5 O Gyihova, mesu mefɛlɛ wɔ kɛ ɛboa me. Meka kɛ: “Ɛle me ɛvealeka,+Mɔɔ melɛ ye* wɔ teasema azɛlɛ zo kɔsɔɔti a.” 6 Yɛ ɛnzolɛ tie me moalɛ ɛzunlɛ,Ɔluakɛ bɛbɛlɛ me aze kpalɛ. Die me fi menli mɔɔ yɛ me kpɔdekpɔde la asa anu,+Ɔluakɛ bɛ nwo yɛ se tɛla me. 7 Ye me* fi efiadeAmaa meaye wɔ duma ne ayɛlɛ. Maa tenlenema ɛbɔ me ɛyiaƆluakɛ ɛ nee me ɛli ye boɛ.\n^ Hibulu aneɛ nu, “ɛnze me.”\n^ Hibulu aneɛ nu, “Me kyɛfoa.”


1 Gyɔn 2 ACD - Me-biana, n kya ŋmarasɛ gɛnen ilaa idɛ - Bible Search\n1 Gyɔn 1 1 Gyɔn 3\n1 Gyɔn 2\nA Nyi Wurubuaarɛ?\n1Me-biana, n kya ŋmarasɛ gɛnen ilaa idɛ mi‑i sa fɛye de iꞌ kpaa fɛye de fɛŋ sa fɛꞌ wɔra ilaa nyɛnyɛn. Nengyene fɛɛ fɛye dɔ ɔko gi taa wɔra ilaa nyɛnyɛn iko mɔ, fɛꞌ bii yɛɛ a bo ɔbono ɔ yelɛ aye-giyaa dɔ mɔ-sɛ Wurubuaarɛ asɛ ɔ kya dɛ giserɛ. Mɔ ne n gyɛ Yesu Kirisito, Gɛsintin Wura mɔ. 2A wɔra ilaa nyɛnyɛn mɔ, mɔ ne n kyu mɔ-nyoro pataa Wurubuaarɛ sa aye. Ne iŋ gyɛ aye-wolɛ gbaa, aye‑rɛ gɛsinkpan so anyamesɛ pɛwu. 3Ilaa ibono i laa yɛgɛ aꞌ nyɛ bii aye-asen dɔ yɛɛ a nyi Wurubuaarɛ mɔ ne n gyɛ yɛɛ, “A kya gyi Wurubuaarɛ nbara so?” 4Nyamesɛ ɔbono ɔ kya tɔgɛ yɛɛ, “N nyi Wurubuaarɛ, n nyi Wurubuaarɛ” yɛgɛ ɔ mɛŋ kya gyi Wurubuaarɛ nbara so mɔ, gɛnen kaasɛ ɔbono gyɛ daa ɔbonbo. Gɛsintin gɛŋ bo mɔ asɛ. 5Ɔbono ɔ kya gyi Wurubuaarɛ nbara so mɔ berɛ, gɛnen kaasɛ ɔbono kya laarɛ Wurubuaarɛ ilaa gɛsintin lii mɔ-gisen dɔ kpaa lii. Nan tɔgɛ fɛye ilaa ibono i laa yɛgɛ aꞌ nyɛ bii aye-asen dɔ yɛɛ aye‑rɛ Wurubuaarɛ a kya loo mɔ. 6Imɔ ne n gyɛ yɛɛ nyamesɛ ɔbono ɔ kya tɔgɛ yɛɛ ɔ naa de Wurubuaarɛ mɔ, i kaaborɛ mɔ-anaabi aꞌ wɔra daa fɛɛ Yesu-lɛɛ ɔnan.\nLaarɛ Fo-Nanbo Kirisito Sonbo Ilaa\n7Me-nanboana laarɛsɛ, iŋ gyɛ nbara pobɔrɔ ne nꞌ kya ŋmarasɛ mi‑i sa fɛye. Nbara mɔ gi gyɛ daa ndedaa nbono fɛ ti wolaa fɛ dɛ nmɔ lii giyiigɛsɛ. Nmɔ ne n gyɛ Yesu agyɛbi abono fɛ ti nu amɔ so mɔ. 8Ɔkpa ɔko so berɛ mɔ, nbara nbono n kya ŋmarasɛ faa gi gyɛ daa npobɔrɔ. Kyu lii Kirisito so de fɛye kee so mɔ, gi gyɛ daa nbara npobɔrɔ gɛsintin. I kya nyiile yɛɛ gibiri mɔ gi ti gi kya kyon ne gɛsintin fatela mɔ ti ɔ kya wu.\n9Nyamesɛ ɔbono ɔ kya tɔgɛ yɛɛ ɔ bo Wurubuaarɛ fatela mɔ dɔ, yɛgɛ ɔ kya kyo mɔ-nanbo Kirisito sonbo mɔ, gɛnen kaasɛ ɔbono san ɔ bo ilaa nyɛnyɛn gibiri mɔ dɔ ne. 10Nyamesɛ ɔbono ɔ kya laarɛ mɔ-nanbo Kirisito sonbo ilaa mɔ kya kyena daa Wurubuaarɛ fatela mɔ dɔ, ne iŋ bo sɛi fatela mɔ dɔ ibono i laa yɛgɛ de oꞌ sidi. 11Ɔbono mɔ, ɔ kya kyo mɔ-nanbo Kirisito sonbo mɔ berɛ, bo daa ilaa nyɛnyɛn gibiri dɔ. Ɔ wɔra fɛɛ ɔbono ɔ naa gibiri dɔ mɔ, ɔ mɛŋ nyi nfono ɔ kya kpe. Mɔ-gɛkyo gɛ yɛgɛ ɔ wɔra fɛɛ gyaatanbo.\nN Kya Ŋmarasɛ Mi‑i Sa Fɛye Abono Fɛ Gyɛ Kirisito-lɛɛ Mɔ\n12Me-biana, n kya ŋmarasɛ mi‑i sa fɛye\nyɛɛ kyu lii Kirisito so mɔ\nWurubuaarɛ gi kyu fɛye-ilaa nyɛnyɛn kyɛɛ fɛye.\n13Me-sɛana, n kya ŋmarasɛ mi‑i sa fɛye\nyɛɛ fɛ nyi Kirisito\nɔbono ɔ wolaa ɔ bo no lii ko‑o gɛsɛ de gɛsɛ mɔ.\nAdega, n kya ŋmarasɛ mi‑i sa fɛye\nyɛɛ fɛ nyɛ ɔlon Ɔbonsan, nyamesɛ nyɛnyɛn mɔ so.\nMe-biana, n kya ŋmarasɛ fɛye ɔwolɛ baarɛ, n kya tɔgɛ fɛye\nyɛɛ fɛ nyi aye-sɛ Wurubuaarɛ.\n14Me-sɛana, n kya ŋmarasɛ fɛye ɔwolɛ baarɛ n kya tɔgɛ fɛye\nyɛɛ fɛ nyi Kirisito ɔbono ɔ bo no lii ko‑o gɛsɛ de gɛsɛ mɔ.\nAdega, n kya ŋmarasɛ fɛye ɔwolɛ baarɛ n kya tɔgɛ fɛye\nyɛɛ fɛ bo ɔlon, Wurubuaarɛ agyɛbi mɔ a tɛ fɛye-asen dɔ,\nne fɛ nyɛ ɔlon Ɔbonsan, nyamesɛ nyɛnyɛn mɔ so.\nMɛŋ Kya Son Awura Anyɔ\n15Imɔso fɛ naa gɛsinkpan gɛdɛ so faa, fɛ mɛŋ sa fɛꞌ yɛgɛ gɛrɛnaa asa abono mɛŋ kya ka Wurubuaarɛ gɛnɔ mɔ mɔmɔ-gɛkyena ɔnan abɛɛ mɔmɔ-ilaa wɔrasɛ iꞌ da fɛye ɔbolɛ. Nengyene mɔmɔ-ilaa wɔrasɛ i kya da fo ɔko ɔbolɛ mɔ, foŋ bo gɛlaarɛꞌ sa Wurubuaarɛ lii fo-gisen dɔ ne. 16I kya nyiile yɛɛ mɔmɔ-nwɔnsa dɔ ilaa i mɛŋ lii Wurubuaarɛ asɛ. Mɛ kya nu de mɔmɔ-ɔbolɛ gɛlaarɛ ilaa, mɛ kya diilɛ gɛsinkpan so ilaa ne i kya gyi mɔmɔ-amu, ne mɛ kya nyiile mɔmɔ-nyoro kyu lii ilaa ibono mɛ bo abɛɛ ilaa ibono mɛ kya wɔra mɔ so. Gɛnen nwɔnsa ndɛ ɔnan pɛwu gi mɛŋ lii Wurubuaarɛ asɛ. Gi lii daa gɛsinkpan gɛrɛnaa gɛkyena gɛbono asa mɛ tɛ ne mɛŋ kya ka Wurubuaarɛ gɛnɔ mɔ asɛ. 17Gɛsinkpan gɛdɛ so gɛkyena de gɛmɔ so ilaa ibono i kya gyi asa amu mɔ i kya laarɛ iꞌ yela ɔkara. Ɔbono ɔ kya wɔra Wurubuaarɛ gɛlaarɛ mɔ berɛ, laa kyena Wurubuaarɛ asɛ gɛkpaa-gɛkpaa.\nGɛnɔɔbono Kirisito Adɛ Mɛ Kya Bii Kirisito Akyobo\n18Me-biana, aye-gɛsinkpan so gɛkyena nkɛ laalaalogɛ mɔ gi fo. Fɛɛ gɛnɔɔbono fɛ wolaa nu yɛɛ nkɛ laalaalogɛ mɔ dɔ mɔ, Kirisito ɔkyobo mɔ laa ba mɔ, idɛ kon, Kirisito akyobo mɛ nyaakyɔ. Imɔso ne a nyɛ bii yɛɛ nkɛ laalaalogɛ mɔ gi fo mɔ. 19Kirisito akyobo adɛ mɛ lii aye dɔ. Mɛŋ gyɛ aye dɔ. Nengyene fɛɛ mɛ gyɛ aye dɔ mɔ, nkana ɔfaanan mɛ san mɛ bo aye dɔ baa lii de ndɛ. Mɛ lii aye dɔ gɛnen daa de iꞌ nyɛ lɛɛ gɛwi nyiile tentegelen yɛɛ mɔmɔ pɛwu mɛ mɛŋ gyɛ aye dɔ.\n20Fɛye berɛ, Kirisito ɔbono mɔ-nkon ne n lii Wurubuaarɛ asɛ mɔ gi yɛgɛ Wurubuaarɛ Oduduu mɔ gi suu de fɛye de fɛꞌ wɔra mɔ-asunbo. Fɛye pɛwu fɛ nyi gɛnen ilaa idɛ. 21N kya ŋmarasɛ fɛye gɛnen ɔwolɛ baarɛ faa, i mɛŋ gyɛ yɛɛ fɛ mɛŋ nyi gɛsintin mɔ so. Fɛ nyi. Fɛ nyi kee yɛɛ iŋ bo abon ako yɛɛ amɔ berɛ, a lii daa gɛsintin mɔ asɛ. 22Anɛ mɔ ne n gyɛ ɔbonbo mɔ? Gɛnen mɔ, ɔbono ɔ kya kine yɛɛ iŋ gyɛ Yesu ne n gyɛ ɔbono Wurubuaarɛ gi sun lii Wurubuaarɛ dɔ yɛɛ ɔꞌ baa mɔlɛgɛ anyamesɛ mɔ, gɛnen kaasɛ ɔbono ne n gyɛ ɔbonbo mɔ. Mɔ ne n gyɛ Kirisito ɔkyobo mɔ. Mɔ kee ne n gyɛ ɔbono ɔ kya kine Wurubuaarɛ mɔ‑rɛ mɔ-bi Yesu pɛwu mɔ. 23Ɔkamaasɛ ɔbono ɔ kya kine yɛɛ Yesu mɛŋ gyɛ Wurubuaarɛ mɔ-bi mɔ maŋ taalɛ terɛ Wurubuaarɛ yɛɛ mɔ-sɛ. Ɔbono mɔ ɔ kya lɛɛ tɔgɛ sansana yɛɛ ɔ kya sɔɔ Yesu, Wurubuaarɛ mɔ-bi mɔ gyi mɔ berɛ, ɔ laa taalɛ terɛ Wurubuaarɛ yɛɛ mɔ-sɛ.\nFɛꞌ Kyena Kirisito Dɔ Gɛnen\n24Fɛꞌ yɛgɛ ilaa ibono fɛ wolaa nu lii gɛsɛ de gɛsɛ mɔ iꞌ kyena fɛye dɔ. Nengyene ilaa ibono fɛ wolaa nu mɔ i tɛ fɛye dɔ mɔ, fɛye kee fɛ laa kyena Wurubuaarɛ mɔ-bi mɔ dɔ de Wurubuaarɛ gbaa-gbaa dɔ. 25Ilaa ibono Yesu Kirisito gi ka yela sa aye abono a kya sɔɔ mɔ gyi gɛnen mɔ ne n gyɛ yɛɛ ɔ laa yɛgɛ de aꞌ nyɛ Wurubuaarɛ asɛ gɛkyena ɔnan gɛkpaa.\n26Asa abono mɛ kya laarɛ mɛꞌ penɛ fɛye mɔ so ne nꞌ kya ŋmarasɛ imɔ idɛ n kya sa fɛye faa. 27Fɛye berɛ, Kirisito gi yɛgɛ Wurubuaarɛ Oduduu mɔ gi suu de fɛye, ne ɔ san ɔ bo fɛye dɔ. Imɔso i mɛŋ baa i tiri yɛɛ ɔko ne ɔꞌ baa nyiile fɛye ilaa idɛ. Wurubuaarɛ Oduduu ɔbono ɔ suu de fɛye mɔ wolaa ɔ kya nyiile fɛye ilaa kamaasɛ. Ilaa ibono ɔ kya nyiile fɛye gɛnen mɔ i gyɛ daa gɛsintin. I mɛŋ gyɛ abon. Imɔso fɛꞌ kyena Kirisito dɔ fɛɛ gɛnɔɔbono Wurubuaarɛ Oduduu mɔ gi nyiile fɛye mɔ. 28Me-biana, fɛꞌ kyena Kirisito dɔ. Nengyene o kii ba mɔ de aꞌ nyɛ da gikan yelɛ mɔ-ansi dɔ de a mɛŋ sa aꞌ selɛ ipeeli.\nAbono Mɛ Gyɛ Wurubuaarɛ Mɔ-Biana Gɛsintin Mɔ Ilaa\n29Fɛ nyɛ bii yɛɛ Wurubuaarɛ gyɛ gɛsintin wura mɔ, i kaaborɛ fɛꞌ bii kee yɛɛ ɔkamaasɛ ɔbono ɔ kya gyi gɛsintin mɔ, i lɔrɔ korogɛ mɔ lii Wurubuaarɛ asɛ ne.


Ɛbɛlabɔlɛ Nu Edwɛkɛ: Ɛnee Yɛlɛ Ɛhulolɛ Kɛ Yɛbazonle Gyihova Wɔ Ɛleka Biala\nƐnee Yɛlɛ Ɛhulolɛ Kɛ Yɛbazonle Gyihova Wɔ Ɛleka Biala\nMarkus nee Janny Hartlief anloa edwɛkɛ\nƐnee me ngome metɛkanle edwɛkɛ ne ɛlɛ. Mekɛ biala mɔɔ mebavinde la, ɛzulolɛ ti me gyakɛ woso. Bɛndie edwɛkɛ ne fee wɔ azɛlɛsinli ne anu yemɔti ɛnee ɔnla aze. Atisesebɛma bie mɔ nwunlonwunlanle me kɛ bɛbabo me. Membɔle adekpakyelɛ gyima ne abo la bulohyua ko ala a memanle ye wɔ siane ne mɔɔ lumua la anu a!—Markus.\nƐNEE ɛvolɛ 60 ɛpɛ nu wɔ 1949 ne anu, noko me ɛbɛlabɔlɛ nu edwɛkɛ ne bɔle ɔ bo mekɛ tendenle kolaa na mekɛ zɔhane adwu. Ɛnee me papa Hendrik yɛ mgbɔlaboa nee tola nu gyima wɔ Donderen, namule bie mɔɔ wɔ Drenthe sɔlɔ wɔ Netherlands la azo. Bɛwole me wɔ ɛkɛ wɔ 1927, yɛle ngakula nsuu na medame a metɔ zolɛ nna a. Yɛ sua ne bikye munlutu adenle bie mɔɔ wɔ maanzinli ne anu la. Yɛ kpalɛzoamra dɔɔnwo le ɛyazonlɛma, na ɛnee me nye die egyinliyɛlɛ nwo. Mekɛ mɔɔ menyianle ɛvolɛ 19 wɔ 1947 ne anu la, menli mɔɔ ɛnee de bikye yɛ la anu ko mɔɔ bɛfɛlɛ ye Theunis Been la boale me manle menwunle nɔhalɛ ne. Mekakye kɛ mekɛ mɔɔ menwunle Theunis la ɛnee mengulo ye edwɛkɛ, noko wɔ Ewiade Konle II anzi mekɛ ekyi bie anu ɔrayɛle Gyihova Alasevolɛ ne mɔ ko, na menwunle kɛ akee ɔ nyunlu te. Kɛzi ye subane hakyile la zinle me nwo, yemɔti mekɛ mɔɔ ɔhanle Nyamenle ɛwɔkɛ mɔ fane Paladaese ne anwo edwɛkɛ ɔhilele me la, mendiele. Ndɛndɛ ne ala menliele nɔhalɛ ne mendole nu, na yɛrayɛle agɔnwolɛ. *\nMembɔle daselɛlilɛ bo wɔ May 1948, na ye siane bieko mɔɔ le June 20 la, bɛzɔnenle me wɔ maangyeba nyianu bie mɔɔ bɛyɛle ye wɔ Utrecht la abo. Membɔle adekpakyelɛ gyima ne abo wɔ January 1, 1949, na bɛmanle mengɔmboale asafo ekyi bie mɔɔ wɔ Borculo, Netherlands aduduleɛ la. Ɛnee ɔwɔ kɛ mepɛ mayɛle 80 anzɛɛ (km 130) adenle, yemɔti menzile kpɔkɛ kɛ mebava basekɛ meahɔ. Menzuzule kɛ mebali dɔnehwele 6, noko ɔluakɛ ezule ne dɔle kpole na anwoma kpole dule la ati, ɔnva nwo kɛ menvale keteke mempɛle nuhua mayɛle 55 anzɛɛ (km 90) la, menlile dɔnehwele 12! Mɔɔ mengɔdwule la ɛnee aleɛ ɛdwo kpalɛ. Mengɔle abusua bie mɔɔ bɛle Alasevolɛ la ɛkɛ na mendɛnlanle bɛ nwo menyɛle adekpakyelɛ wɔ ɛkɛ.\nMekɛ mɔɔ konle ne rale ye awieleɛ la, ɛnee menli ɛnlɛ ninyɛne dɔɔnwo. Ɛnee kootu ko nee telawoza nwiɔ ala a melɛ a—kootu ne le kpole bie yɛɛ telawoza ne mɔ le nzinrenzinra! Kɛmɔ menganle ye wɔ mɔlebɛbo ne la, siane ne mɔɔ lumua mɔɔ ɛnee mewɔ Borculo la ɛnee ɔnla aze, noko Gyihova manle menyianle Baebolo sukoavoma dɔɔnwo. Siane ngɔnla pɛle nu la, bɛmanle mengɔle Amsterdam.\nMENVILE NAMULE NU MENGƆLE SUAKPOLE ZO\nBɛtetele me wɔ maanzinli mɔɔ bɛyɛ ɛbɔ nu gyima nu la anu, noko kɛkala mewɔ Amsterdam, suakpole mɔɔ wɔ Netherlands la azo. Ɛnee ɛzonlenlɛ gyima ne ɛlɛkɔ ɔ nyunlu. Wɔ siane ne mɔɔ lumua la anu, memanle mbuluku dɔɔnwo mendɛlale mɔɔ memanle ye wɔ siane ngɔnla ne mɔɔ ɛze la anu. Yeangyɛ menyianle Baebolo sukoavoma mɔɔ bɛbo mɔtwɛ. Mekɛ mɔɔ bɛkpale me kɛ asafo nu sonvolɛ (mɔɔ ɛnɛ bɛfɛlɛ ye mgbanyinli avinli ngitanwodivolɛ la), bɛmanle me bagua nu ɛdendɛlɛ mɔɔ lumua la. Me ahonle dule, yemɔti mekɛ mɔɔ bɛyele me bɛhɔle asafo fofolɛ nu la, me nye liele. Ɛnee menze kɛ wɔ ɛvolɛ dɔɔnwo anzi, mebamaa ɛdendɛlɛ mɔɔ ɔbo 5,000!\nMarkus (fema zo kpalɛ) ɔlɛyɛ kpalɛ zo daselɛlilɛ wɔ ɛleka mɔɔ bikye Amsterdam la wɔ 1950 ne anu\nBɛyele me bɛhɔle Haarlem wɔ May 1950. Bɛvɛlɛle me kɛ mengɔnyɛ maanzinli zo neavolɛ. Nlafelɛ angɔ me nye zo kenle nsa. Menganle mengilele Robert Winkler, mediema mɔɔ ɛnee bɛlɛsonle wɔ ɔfese ne la anu ko kɛ, mete nganeɛ kɛ menfɛta, noko ɔzele me kɛ: “Wɔmɔ hyehyɛ ngɛlata ne mɔ ala. Ɛbazukoa.” Mekɛ ekyi guale nu la, bɛtetele me siane ko na membɔle ɔ bo menzonlenle kɛ maanzinli sonvolɛ anzɛɛ (neavolɛ). Mekɛ mɔɔ mengɔkpɔlale asafo bie la, menwunle bɛlɛra anyunlu ɛzelekɛ bie mɔɔ bɛfɛlɛ ye Janny Taatgen, mɔɔ ɔkulo Gyihova kpalɛ na ɔlɛ tunwomaa sunsum la. Yɛgyale wɔ 1955. Kolaa na meadoa me adawu ne azo la, Janny bahilehile kɛzi ɔrayɛle adekpakyelɛnli nee kɛzi yɛzonlenle kɛ agyalɛma la anu.\nYƐZONLENLE KƐ AGYALƐMA\nJanny: Me mame rayɛle Dasevolɛ wɔ 1945 ne anu la, ɛnee meli ɛvolɛ 11. Ndɛndɛ ne ala, ɔnwunle kɛ nwolɛ hyia kɛ ɔ nee ɔ mra nsa ne sukoa Baebolo ne, noko me papa dwazole tiale nɔhalɛ ne, yemɔti ɛnee ɔkile yɛ debie wɔ mekɛ mɔɔ me papa ɛnle sua nu la.\nMe ayia mɔɔ lumua la a le maangyeba nyianu ne mɔɔ bɛyɛle ye wɔ Hague 1950 ne la. Wɔ dapɛne ko anzi, mengɔle me debiezukoalɛ mɔɔ lumua wɔ Belemgbunlililɛ Asalo la wɔ Assen (Drenthe). Me ze vale ɛya na ɔdule me ɔvile ye sua nu. Me mame hanle kɛ, “Ɛze ɛleka mɔɔ ɛbahola wɔahɔ la.” Menwunle kɛ me sunsum nu mediema ne mɔ anwo edwɛkɛ a ɔlɛka a. Menlumuale mengɔndɛnlanle abusua bie mɔɔ bɛbikye yɛ na bɛle Alasevolɛ la ɛkɛ, noko ɛnee me papa tɛgyegye me, yemɔti mendule mengɔle Deventer (Overijssel), asafo ne mɔɔ wɔ mayɛle 60 (anzɛɛ km 95) la anu. Ɛnee mele kakula ekyi bie yemɔti, arane mgbanyima gyegyele me papa kɛ yemaa medu mevi sua nu la. Ɔlua zo, ɔhanle kɛ menzia membɛla sua nu. Ɔwɔ nuhua kɛ me ze anva nɔhalɛ ne ɛdeɛ, noko awieleɛ kolaa ne, ɔmanle me adenle mengɔle debiezukoalɛ ne amuala nee daselɛlilɛ.\nJanny (fema zo kpalɛ) ɔlɛyɛ adekpakyelɛ boavolɛ wɔ 1952 ne anu\nMekɛ mɔɔ menziale membale sua nu la yeangyɛ me mame anwo dole ye kpole bie na ɛnee medame a ɔwɔ kɛ meyɛ sua nu gyima kɔsɔɔti a. Ɛhye mɔ amuala anzi, menyinle sunsum nu na bɛzɔnenle me wɔ 1951 na ɛnee meli ɛvolɛ 17. Me mame dele kpɔkɛ wɔ 1952 ne la, me nee mediema mraalɛ nsa yɛle adekpakyelɛ (boavolɛ) siane nwiɔ. Yɛvale ɛlɛne mɔɔ sua gyi zo la yɛhanle edwɛkɛ ne wɔ azuamgbole nwiɔ mɔɔ wɔ Drenthe la azo. Membɔle dahuu adekpakyelɛ gyima ne abo wɔ 1953 ne anu. Ɛvolɛ ko anzi, maanzinli zo neavolɛ ko mɔɔ ɔle kpavolɛ la rakpɔlale yɛ asafo ne. Bɛfɛlɛ ye Markus. Kɛmɔ yɛdele nganeɛ kɛ yɛbahola yɛazonle Gyihova kpalɛ kɛ agyalɛma la ati, yɛgyale wɔ May 1955 ne anu.—Nolo. 4:9-12.\nYɛ atɔfolɛlielɛ kenle ne wɔ 1955 ne anu\nMarkus: Yɛ atɔfolɛlielɛ ne anzi, bɛ nee yɛ hɔle Veendam (Groningen) kɛ adekpakyelɛma. Yɛdɛnlanle sua ekyi bie mɔɔ ye tɛtɛlɛ le mita nwiɔ na ye tendenle le mita nsa la anu. Noko Janny zieziele sua ne anu kɛnlɛma kpalɛ. Aleɛ dwo biala a, ɛnee ɔwɔ kɛ yɛye yɛ ɛkponle ne nee yɛ mbia ngyikyi nwiɔ ne amaa yɛanyia ɛleka yɛava yɛ ɛkpa ne mɔɔ ɔzua bane ne la yɛazie.\nSiane nsia pɛle nu la, bɛdole ɛsalɛ bɛvɛlɛle yɛ kɛ yɛhɔyɛ neavolɛ adenduvo gyima wɔ Belgium. Wɔ 1955 ne anu, ɛnee nolobɔlɛma kɛyɛ 4,000 ala a wɔ maanle ne anu a. Kɛkala bɛyɛ mɔnwo nsia! Menli mɔɔ wɔ Flanders, wɔ Belgium sɔlɔ la, ka aneɛ ne mɔɔ Netherland amra ka la bie. Noko akee, Belgianma ɛdeɛ ne le ngakyile ekyi, yemɔti alumua ne ɛnee ɔwɔ kɛ yɛsukoa.\nJanny: Neavolɛ adenduvo gyima ne hyia tunwomaa sunsum. Ɛnee yɛfa basekɛ a yɛkɔkpɔla asafo ne mɔ a, na yɛdɛnlanle mediema azua nu. Kɛmɔ ɛnee yɛnlɛ yɛ ti anwo sua la ati, ɛnee yɛtɛnla asafo ko anu dedee Kenlenzile na Dwɛkɛ nwonlomɔ yɛadu. Noko yɛbule yɛ ɛzonlenlɛ gyima ne kɛ nyilalɛ mɔɔ ɔvi Gyihova.\nMarkus: Alumua ne, ɛnee yɛnze mediema mɔɔ wɔ asafo ne mɔ anu la biala, noko bɛlale atiakunlukɛnlɛma nee ɛyɛvolɛyɛlɛ subane ali. (Hib. 13:2) Yɛkpɔlale asafo mɔɔ bɛka Dutch aneɛ wɔ Belgium la fane dɔɔnwo wɔ ɛvolɛ dɔɔnwo anu. Ɛhye ɛmaa yɛnyia nyilalɛ dɔɔnwo. Kɛ neazo la, asɛɛ yɛze mediema mɔɔ wɔ Dutch maangyeba ne anu la amuala, na bɛla yɛ ahonle nwo. Yɛnwu ngakula dɔɔnwo mɔɔ bɛnyi nwonane nu nee sunsum nu, bɛyila bɛ nwo zo bɛmaa Gyihova na bɛva Belemgbunlililɛ gyima ne bɛlumua la. Yɛdi fɛlɛko kpole kɛ yɛnwu kɛ bɛ nuhua dɔɔnwo ɛlɛsonle Gyihova nɔhalɛ nu wɔ dahuu ɛzonlenlɛ gyima ne anu la. (3 Dwɔn 4) “Anwosesebɛ” ɛmanlɛ ɛhye ɛmmaa ɔnyɛ se kɛ yɛbavi ahonle nu yɛayɛ yɛ gyima ne.—Wulo. 1:12.\nNGYEGYELƐ NEE NYILALƐ\nMarkus: Ɔvi mekɛ mɔɔ yɛgyale la, ɛnee yɛkulo kɛ yɛkɔ Geleade sukulu ne bie. Yeanyɛ boɛ fee la, ɛnee yɛfa dɔnehwele ko yɛsukoa Nrelenza kenle ko biala. Noko ɔnla aze kɛ ɛbalua mbuluku zo ala wɔazukoa Nrelenza, yemɔti yɛzile kpɔkɛ kɛ yɛbava yɛ ademanlɛ mekɛ yɛahɔ England amaa yɛava aneɛ ne yɛali daselɛ. Wɔ ɛvolɛ 1963 ne anu, yɛnyianle kɛlata yɛvile asafo ti wɔ Brooklyn. Ɛnee ngɛlata nwiɔ a wɔ nu a, me ɛdeɛ ko yɛɛ Janny ɛdeɛ ko. Ɛnee me kɛlata ne le ɛsalɛdolɛ mɔɔ ɔbamaa meanyia siane bulu ndetelɛ wɔ Geleade a. Ɛnee bɛbalua zo bɛahile yɛ adenle mɔɔ ahyehyɛdeɛ ne dua zo di ninyɛne nwo gyima la. Ɛhye ati, sukoavoma 100 ne mɔɔ bɛvɛlɛle bɛ la anu 82 le mrenya.\nJanny: Bɛhanle ye wɔ me kɛlata ne anu kɛ, menva nzɛlɛlɛ menzuzu nwo saa mekulo kɛ metɛnla Belgium wɔ mekɛ mɔɔ Markus ɛhɔ Geleade la a. Nɔhalɛ, mɔlebɛbo ne me nwo bubule me. Ɛnee ɔzɔho kɛ Gyihova anyila mɔdenle mɔɔ membɔle kɛ meyɛ dɔɔnwo la azo. Noko akee, mengakyele bodane mɔɔ Geleade Sukulu ne gyi zo la—kɛ ɔboa bɛdabɛ mɔɔ bɛkɔ bie la yeamaa bɛabɔ edwɛkpa ne nolo wɔ ewiade amuala. Menliele mendole nu kɛ mebahendɛ, yemɔti bɛmanle me nee Anna yɛɛ Maria Colpaert, adekpakyelɛ titilema nwiɔ mɔɔ bɛyɛ deɛ kpalɛ la yɛle adekpakyelɛ titile gyima ne wɔ Belgianma suakpole Ghent azo.\nMarkus: Kɛmɔ ɛnee mende Nrelenza ne kpalɛ la ati, bɛmanle mengɔnile siane nnu wɔ Brooklyn kolaa na sukulu ne abɔ ɔ bo. Menyɛle gyima wɔ “Shipping Department” nee “Service Department.” Gyima mɔɔ menyɛle ye wɔ yɛ ewiade amuala gyima ne ati mɔɔ memboale memanle bɛvale mbuluku bɛhɔle Ehyia, Europe, nee Ameleka Nyiakɛ la, manle menwunle yɛ ewiade amuala mediemayɛlɛ ne kpalɛ. Mekakye Adiema A. H. Macmillan, mɔɔ ɛnee le neavolɛ adenduvo wɔ Adiema Russell mekɛ zo la kpalɛ kpalɛ. Mekɛ zɔhane, ɛnee yeyɛ kpanyinli na ɔ nzo ɛlɛti, noko ɛnee ɔba debiezukoalɛ ne kɔsɔɔti. Ɛhye nyianle me nwo zo tumi kpole, na ɔmanle menwunle kɛ ɔnle kɛ yɛbu yɛ nye yɛgua yɛ Keleseɛnema ayia zo.—Hib. 10:24, 25.\nJanny: Me nee Markus luale kɛlata ɛhɛlɛlɛ zo lile ngitanwo fane dɔɔnwo dapɛne biala. Ɛnee yɛ nwo dɔ yɛ nwo kpalɛ! Noko, Markus anye liele ndetelɛ ne mɔɔ ɛnee ɔlɛnyia ye wɔ Geleade la anwo, na medame noko me nye liele kpole wɔ me ɛzonlenlɛ gyima ne anu. Markus vi United States kara la, ɛnee melɛyɛ Baebolo ɛzukoalɛ 17! Nɔhalɛ nu, yɛ nuhua mɔɔ tetele siane 15 la ɛnla aze ɛdeɛ, noko menwunle kɛ Gyihova yilale yɛ afɔlebɔlɛ ne azo. Kenle mɔɔ Markus bara la, anwumalɛne ne hyɛle adenle nu yemɔti mekɛ mɔɔ ɔradwule la yɛyɛle yɛ nwo atuu na yɛzunle. Ɔvi mekɛ zɔhane yɛ avinli ɛtɛtele bieko.\nYƐ NYE SƆ ƐZONLENLƐ NWO ADENLE BIALA MƆƆ YƐNYIANLE LA\nMarkus: Mekɛ mɔɔ menvile Geleade membale wɔ December 1964 la, bɛvɛlɛle yɛ wɔ Bɛtɛle. Ɛnee yɛnze kɛ tɛ gyima mɔɔ yɛbayɛ ye dahuu la ɛne. Wɔ siane nsa pɛ anzi, bɛmanle yɛhɔyɛle maangyeba zo neavolɛ gyima wɔ Flanders. Mekɛ mɔɔ bɛ nee Aalzen nee Els Wiegersma rale Belgium kɛ edwɛkpatɛlɛvolɛma la, bɛmanle bɛrayɛle maangyeba zo neavolɛ gyima ne na yɛziale yɛhɔle Bɛtɛle. Ɛnee meyɛ gyima wɔ “Service Department.” Ɔvi 1968 kɔdwu 1980, bɛhakyile yɛ gyimalilɛ ne fane dɔɔnwo, yɛsonle Bɛtɛle ekyi a, ɛnee yɛhɔyɛ neavolɛ adenduvo gyima ne noko ekyi. Awieleɛ bɔkɔɔ ne, ɔvi 1980 kɔdwu 2005 menzonlenle kɛ maangyeba zo neavolɛ.\nƆnva nwo kɛ yɛ gyimalilɛ hakyile fane dɔɔnwo la, yɛ rɛle anvi ye ɛlɛ kɛ yɛyilale yɛ nwo zo kɛ yɛbavi ɛkɛla muala anu yɛazonle Gyihova. Yɛ nye liele gyimalilɛ biala mɔɔ yɛnyianle la anwo kpalɛ, na ɛnee yɛlɛ anwodozo kɛ nzenzaleɛ biala mɔɔ bɛbayɛ la bamaa Belemgbunlililɛ gyima ne ahɔ ɔ nyunlu.\nJanny: Me nye liele nwolɛ adenle kɛnlɛma mɔɔ me nee Markus nyianle yɛhɔle Brooklyn wɔ 1977 nee Patterson wɔ 1997. Bɛhɔtetele ye bieko amaa yeaboka Ɔfese Kɔmatii ne anwo.\nGYIHOVA ZE YƐ NGYIANLƐ\nMarkus: Wɔ 1982 ne anu, bɛyɛle Janny apelehyɛne noko ɔ nwo zale. Ɛvolɛ nsa pɛle nu la, asafo ne mɔɔ wɔ Louvain la manle yɛ sua wɔ bɛ Belemgbunlililɛ Asalo ne anwuma. Wɔ ɛvolɛ 30 anu, ɛhye a le mekɛ mɔɔ ɔlumua mɔɔ yɛnyia yɛ ti anwo sua a. Ɔdwu Dwɛkɛ na yɛlɛboɔboa yɛ nwo yɛahɔkpɔla asafo bie a, ɛnee ɔwɔ kɛ mefo kpolike ne mɔɔ ɔdoa zo 54 la medwu fane dɔɔnwo mefa yɛ ninyɛne ne mekɔ! Wɔ ɛvolɛ 2002 ne anu, yɛ nye liele kɛ bɛyɛle ngyehyɛleɛ kɛ yɛbahola yɛanyia sua wɔ ɛbolɔnsam ne aze la. Menyianle ɛvolɛ 78 la, bɛyɛle yɛ adekpakyelɛ titilema wɔ suakpole Lokeren azo. Yɛ nye die kɛ yɛkola yɛsonle wɔ adenle ɛhye azo, na yɛkɔ daselɛlilɛ dahuu la.\n“Yɛdie yɛdi ɛsesebɛ kɛ tɛ ɛleka mɔɔ yɛsonle anzɛɛ nwolɛ adenle mɔɔ yɛlɛ la a anwo hyia a, na emomu, ahenle mɔɔ yɛsonle ye la”\nJanny: Yɛva ɛvolɛ mɔɔ ɔbo 120 la yɛyɛ dahuu ɛzonlenlɛ gyima ne! Yɛnwu ye wienyi kɛ Gyihova ɛwɔkɛ ne le nɔhalɛ kɛ ‘ɔnrɛgyakyi yɛ ɛlɛ’ na saa yɛsonle ye nɔhalɛ nu a ‘yɛnrɛhyia debie biala anwo.’—Hib. 13:5; Mɛla 2:7.\nMarkus: Mekɛ mɔɔ yɛle ngakula la, yɛyilale yɛ nwo zo yɛmanle Gyihova. Yɛamkpondɛ ninyɛne mgbole ɛlɛ. Ɛnee yɛlɛ ɛhulolɛ kɛ yɛbalie gyimalilɛ biala yɛado nu ɔluakɛ yɛdie yɛdi ɛsesebɛ kɛ tɛ ɛleka mɔɔ yɛsonle anzɛɛ nwolɛ adenle mɔɔ yɛlɛ la a anwo hyia a, na emomu, ahenle mɔɔ yɛsonle ye la.\n^ ɛden. 5 Nzinlii, me papa, me mame, raalɛ kpanyinli bie, nee me mediema mrenya nwiɔ rayɛle Alasevolɛ.\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ July 2013


Ɛbɛlabɔlɛ Nu Edwɛkɛ: Ɛleka Mɔɔ Dahuu Ɛzonlenlɛ Gyima Ne—Ɛva Me Ɛradwu La | Debiezukoalɛ\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nLa Robert Wallen anloa edwɛkɛ\nSaa mekakye ɛvolɛ 65 ne mɔɔ meva meyɛ dahuu ɛzonlenlɛ gyima ne la a, mekola meka ye nɔhalɛ nu kɛ menyia anyelielɛ dɔɔnwo wɔ me ɛbɛlabɔlɛ nu. Ɛhye ɛngile kɛ me rɛle ambɔ anzɛɛ me sa nu ando ɛlɛ. (Edw. 34:12; 94:19) Noko meka ye kɔsɔɔti mebɔ nu a, mebaha kɛ menyia nvasoɛ dɔɔnwo wɔ me ɛbɛlabɔlɛ mɔɔ gyi bodane kpalɛ zo la anu!\nMEMAMBOKALE Brooklyn Bɛtɛle abusua ne anwo wɔ September 7, 1950. Wɔ zɔhane mekɛ ne, ɛnee mediema 355 mɔɔ bɛvi manle ngakyile nu na bɛli ɛvolɛ 19 mɔɔ kɔ 80 la a wɔ Bɛtɛle abusua ne anu a. Ɛnee bɛ nuhua dɔɔnwo le Keleseɛnema mɔɔ bɛkpokpa bɛ.\nKƐZI MEMBƆLE GYIHOVA ƐZONLENLƐ BO LA\nBɛzɔnenle me la ɛnee meli ɛvolɛ 10\nMenzukoale yɛ ‘anyelielɛ Nyamenle’ ne anwo debie menvile me nli ɛkɛ. (1 Tem. 1:11) Ɔbɔle Gyihova ɛzonlenlɛ bo la ɛnee me le kakula ekyi bie. Mekɛ mɔɔ menlile ɛvolɛ bulu wɔ July 1, 1939 la, bɛzɔnenle me wɔ maanzinli nyianu bie mɔɔ bɛyɛle ye wɔ Columbus, wɔ Nebraska, U.S.A. la abo. Ɛnee yɛle kɛyɛ ɛya ko na yɛyiale nu wɔ sua bie mɔɔ yɛhayele la anu yɛdiele ɛdendɛlɛ mɔɔ Joseph Rutherford manle la. Ɔ ti ne se: “Ɔka A Bɛnga Arane anzɛɛ Fanwodi.” Mekɛ mɔɔ ɛdendɛlɛ ne ɛlɛkɔ zo la menli ekpunli bie rale ɛleka mɔɔ yɛlɛyɛ ayia ne la. Bɛbule anlenkɛ ne bɛrazɛkyele ayia ne, na bɛhwenle yɛ bɛvindele. Yɛhɔyiale adiema ko ɛya mɔɔ bikye sua zo la anu yɛdiele gyimalilɛ ne mɔɔ ɛnee ɛha la. Kɛmɔ ɛkola ɛnwu ye la, me rɛle ɛtɛfile kenle mɔɔ bɛzɔnenle me la ɛlɛ!\nƆmɔ yelele ɔ nwo kɛ ɔtete me wɔ nɔhalɛ ne anu. Ɛnee me papa le sonla kpalɛ nee selɛ kpalɛ ɛdeɛ, noko ɛnee ɔ nye ɛnlie Nyamenle ɛzonlenlɛ anzɛɛ me sunsum nu ɛkpazilɛ nwo kpalɛ. Ɔmɔ nee Alasevolɛ mɔɔ ɛha mɔɔ bɛwɔ Omaha Asafo ne anu la boale me dɔɔnwo.\nMENZILE MƆƆ MEBAYƐ LA ANWO KPƆKƐ\nMɔɔ ɔka ekyii mewie sukunwiɔ la, ɛnee ɔwɔ kɛ mesi mɔɔ mebayɛ ye wɔ ɛbɛlabɔlɛ nu la anwo kpɔkɛ. Wɔ ademanlɛ biala anu, me nee me tipɛnema yɛle ademanlɛ adekpakyelɛ, (ɛnɛ bɛfɛlɛ ye adekpakyelɛ boavolɛ).\nBɛkpale mediema mgbavolɛ nwiɔ mɔɔ bɛtɛgyale na bɔ zo mɔɔ bɛwie Geleade Sukulu mɔɔ tɔ zo nsuu—John Chimiklis nee Ted Jaracz—kɛ neavolɛ adenduvoma wɔ ɛleka mɔɔ ɛnee yɛwɔ la. Mekɛ mɔɔ mendele kɛ bɔ zo mɔɔ bɛbo ɛvolɛ 20 ekyi la ɔyɛle me azibɛnwo. Ɛnee meli ɛvolɛ 18, na ɔka ekyii mewie ndoazo sukulu. Metɛkakye kɛ Adiema Chimiklis bizale me kɛ duzu a mekulo kɛ meyɛ ye wɔ ɛbɛlabɔlɛ nu a. Mɔɔ menganle mengilele ye la, ɔdule me folɛ kɛ: “Ɛhɛe, fa ɛ nwo wula ɛzonlenlɛ gyima ne anu ndɛndɛ. Ɛnze ɛleka mɔɔ ɔbava wɔ yeahɔdwu a.” Folɛdulɛ zɔhane nee mediema nwiɔ ne neazo ne boale me totohyia. Yemɔti mekɛ mɔɔ menwiele sukulu la membɔle adekpakyelɛ gyima ne abo wɔ 1948.\nKƐ ƆYƐLE MƆƆ MEMBALE BƐTƐLE LA\nWɔ July 1950, me nee me awovolɛ hɔle maanle nee maanle avinli nyianu wɔ Yankee Stadium wɔ New York City. Wɔ nyianu ne abo, mengɔle ayia mɔɔ bɛyɛ bɛmaa menli mɔɔ kulo kɛ bɛkɔyɛ gyima wɔ Bɛtɛle la bie. Mengɛlɛle kɛlata kɛ, me nye die nwo kɛ mebarayɛ gyima wɔ ɛkɛ.\nƐnee me papa kulo kɛ metɛnla ye sua nu ɛkɛ meyɛ adekpakyelɛ gyima ne ɛdeɛ, noko ɛnee ɔkpondɛ kɛ metua sua nee aleɛ nwo kakɛ ne bie. Yemɔti, kenle ko bie, wɔ August mɔlebɛbo mɔɔ ɛnee melɛkɔ meahɔkpondɛ gyima la, mengɔneanle yɛ posu ɔfese ɛlɛka ne anu. Ɛnee me kɛlata bie mɔɔ vi Brooklyn la wɔ nu. Nathan H. Knorr yɛɛ ɛva ɔ sa ɛwula ɔ bo a. Ɔhɛlɛle kɛ: “Yɛ sa ɛha wɔ Bɛtɛle ademizalɛ kɛlata ne. Mete ɔ bo kɛ ɛdie ɛto nu kɛ ɛbadɛnla Bɛtɛle dedee wɔawu. Yemɔti mekulo kɛ ɛba Bɛtɛle wɔ 124 Columbia Heights, Brooklyn, New York, wɔ September 7, 1950.”\nMɔɔ me papa vi gyima rale sua nu kenle zɔhane la, menzele ye kɛ menyia gyima. Ɔhanle kɛ, “Mo, nienwu a ɛbayɛ gyima ne a?” Membuale ye kɛ wɔ “Brooklyn Bɛtɛle, bɛbadua me dɔla 10.00 siane biala.” Ɛhye zinli ɔ nwo, noko ɔhanle kɛ saa yemɔ a mekulo a ɛnee membɔ mɔdenle kɛ ɔbawie me boɛ. Yeangyɛ, bɛzɔnenle ye wɔ maangyeba nyianu bie mɔɔ bɛyɛle ye wɔ Yankee Stadium wɔ 1953 la abo!\nMe nee me adekpakyelɛ boavolɛ, Alfred Nussrallah\nBɛvɛlɛle me adekpakyelɛ bokavolɛ Alfred Nussrallah noko wɔ Bɛtɛle wɔ zɔhane mekɛ ne, yemɔti yɛbɔle nu yɛhɔle. Nzinlii, ɔgyale na ɔ nee ɔ ye Joan hɔle Geleade, yemɔti bɛhɔyɛle edwɛkpatɛlɛvolɛ gyima ne wɔ Lebanon, yɛɛ bɛrayɛle neavolɛ adenduvo gyima wɔ United States.\nGYIMA MƆƆ MENYƐLE YE WƆ BƐTƐLE\nƐleka mɔɔ menlumuale menyɛle gyima wɔ Bɛtɛle la a le Mbulukuyɛlɛleka ne. Buluku mɔɔ lumua mɔɔ menyɛle nwolɛ gyima la a le What Has Religion Done for Mankind? (Duzu A Ɛzonlenle Ɛyɛ Ɛmaa Alesama A?) Mekɛ mɔɔ menyɛle gyima wɔ Mbulukuyɛlɛleka ne siane mɔtwɛ la, bɛyele me bɛhɔle Ɛzonlenlɛ Nwo Gyimalilɛleka ne, me nee Adiema Thomas J. Sullivan hɔyɛle gyima. Me nye liele ye gyima nwo na menyianle nvasoɛ menvile anwuma nrɛlɛbɛ ndelebɛbo nee nwunu mɔɔ ɛnee yenyia ye ɛvolɛ dɔɔnwo wɔ ahyehyɛdeɛ ne anu la azo.\nMɔɔ menyɛle gyima asɛɛ ɛvolɛ nsa wɔ Ɛzonlenlɛ Nwo Gyimalilɛleka ne la, Max Larson mɔɔ ɛnee nea mbulalɛ gyima ne azo la hanle hilele me kɛ Adiema Knorr kpondɛ kɛ ɔnwu me. Ɛnee mengola mennwu ye saa meyɛ ɛtane bie a. Mekɛ mɔɔ Adiema Knorr hanle kɛ ɔkpondɛ kɛ ɔnwu ye saa mekulo kɛ mefi Bɛtɛle kenlensa ye la, me ahonle dɔle me azule nu. Ɛnee ɔkpondɛ kɛ awie bayɛ gyima wɔ ye ɔfese ɛkɛ mekɛ ekyii, na ɔkpondɛ kɛ ɔnwu ye saa mebayɛ a. Menzele ye kɛ metɛyɛle me adwenle kɛ mefi Bɛtɛle. Yemɔti, menyianle nwolɛ adenle mengɔnyɛle gyima wɔ ye ɔfese ɛkɛ ɛvolɛ 20.\nMeta meka kɛ anrɛɛ menrɛhola menrɛdua ndetelɛ mɔɔ menyianle menvile Mediema Sullivan nee Knorr, yɛɛ Bɛtɛlema mɔɔ ɛha mɔɔ bie mɔ a le Milton Henschel, Klaus Jensen, Max Larson, Hugo Riemer, nee Grant Suiter ɛkɛ la anwo kakɛ. *\nMediema mɔɔ me nee bɛ yɛle gyima la yɛle bɛ ngyehyɛleɛ kpalɛ wɔ gyima mɔɔ bɛyɛle ye ahyehyɛdeɛ ne anu la anwo. Ɛnee Adiema Knorr yɛ gyima a ɔnvɛ. Ɛnee ɔkpondɛ kɛ Belemgbunlililɛ gyima ne anu tɛlɛ kpalɛ. Menli mɔɔ nee ye yɛle gyima la nwunle kɛ ye edwɛkɛ ɛhanlɛ ɛnyɛ se. Saa yɛ nee ye ɛnyɛ adwenle wɔ debie bie anwo bɔbɔ a, yɛkola yɛnyia anwodozo yɛka.\nMekɛ bie, Adiema Knorr nee me hanle kɛzi ɔwɔ kɛ yɛdi ninyɛne ngyikyi nwo gyima la anwo edwɛkɛ. Mɔɔ ɔkilehile nu yeahile me la, ɔzele me kɛ, mekɛ mɔɔ ɛnee ɔnea mbulalɛ gyima ne azo la, ɔyɛ a Adiema Rutherford fɛlɛ ye fonu zo ka kile ye kɛ: “Adiema Knorr, saa ɛvi mbulalɛ gyima nu ɛkɛ ɛlɛba wɔarali debie a, anrɛɛ fa wolɔba mɔɔ bɛfa bɛkyikyi pɛnsele ngɛlɛlera la bɛlɛ me. Mehyia bie wɔ me ɛkponle ne azo.” Adiema Knorr hanle kɛ debie mɔɔ ɔdumua ɔyɛ la a le kɛ ɔkɔ ɛleka mɔɔ bɛfa ninyɛne zɔhane mɔ bɛsie la, na ɔfa wolɔba ne bie ɔgua ye kodoku nu. Na bɛbɔ bulu nee nwiɔ a, yeava yeahɔ Adiema Rutherford ɔfese. Ɔle debie ekyi noko ɔboale Adiema Rutherford. Akee Adiema Knorr zele me kɛ: “Mekulo kɛ menyia pɛnsele mɔɔ bɛzinzi la wɔ me ɛkponle ne azo dahuu. Yemɔti, mesɛlɛ wɔ anrɛɛ fa bie gua ɛkɛ nwonlomɔ biala.” Wɔ ɛvolɛ dɔɔnwo anu, meneanle kɛ bɛzinzi ye pɛnsele ne mɔ ati.\nƐnee Adiema Knorr ta ka kɛ saa bɛlɛka gyima bie mɔɔ bɛkpondɛ kɛ yɛyɛ la anwo edwɛkɛ bɛahile yɛ a, anrɛɛ yɛdie ye kpalɛ. Kenle ko bie, ɔhilehilele kɛzi ɔwɔ kɛ medi edwɛkɛ bie anwo gyima la anu wienyi ɔhilele me, noko meandie ye kpalɛ. Zɔhane ati, memanle ɔ ti zile aze. Ɔgyegyele me kpalɛ, yemɔti mengɛlɛle ye kɛlata sikalɛ bie kɛ ɔyɛ me nyane kɛ ɛhye ɛzi la, yemɔti ɔye me ɔvi ye ɔfese ɛkɛ. Wɔ nwonlomɔ ne anu ala, Adiema Knorr rale me ɛkɛ. Ɔhanle kɛ: “Robert, me sa ɛha wɔ kɛlata ne. Ɛvonle, menganle nwolɛ edwɛkɛ mengilele wɔ, na medie medi kɛ kenle fofolɛ ɛbanlea boɛ. Akee maa yɛhɔyɛ gyima.” Me nye liele atiakunlukɛnlɛma ne mɔɔ ɔlale ye ali la anwo kpalɛ.\nMENYIANLE ADWENLE KƐ MEGYA\nMɔɔ menyɛle gyima wɔ Bɛtɛle ɛvolɛ mɔtwɛ la, ɛnee mendwenle adwenle biala kɛ me Bɛtɛle gyima ne ala. Noko, nzenzaleɛ rale. Mɔɔ yɛbayɛ maanle nee maanle avinli nyianu ne wɔ Yankee Stadium nee Polo Grounds wɔ 1958 la, menwunle Lorraine Brookes, mɔɔ menyiale ye wɔ 1955 wɔ mekɛ mɔɔ ɛnee ɔlɛyɛ adekpakyelɛ gyima ne wɔ Montreal, Canada la. Me nye liele kɛzi ɛnee ɔlɛyɛ dahuu ɛzonlenlɛ gyima ne nee ɛhulolɛ mɔɔ ɔlɛ kɛ ɔbahɔ ɛleka biala mɔɔ Gyihova ahyehyɛdeɛ ne kɛzoa ye la anwo kpalɛ. Ɛnee Lorraine bodane a le kɛ ɔbahɔ Geleade Sukulu ne bie. Mekɛ mɔɔ ɔlile ɛvolɛ 22 la bɛmanle ɔhɔle sukulu ne mɔɔ ɔtɔ zo 27 la wɔ 1956. Mɔɔ ɔwiele la bɛmanle ɔhɔle Brazil kɛ edwɛkpatɛlɛvolɛ. Menwunle Lorraine wɔ ɛvolɛ 1958 ne anu la, ɔkponlenle zo kɛ ɔbagya me. Yɛyɛle ngyehyɛleɛ kɛ yɛbagya wɔ ye ɛvolɛ bieko anu, na ɛnee yɛlɛ anyelazo kɛ bɛbamaa yɛahɔyɛ edwɛkpatɛlɛvolɛma.\nMengale mɔɔ mezuzu nwo mengilele Adiema Knorr la, ɔhanle kɛ yɛhendɛ ɛvolɛ nsa, yemɔ saa yɛgya a yɛbadɛnla Brooklyn Bɛtɛle. Wɔ zɔhane mekɛ ne saa bɛbakponle zo bɛamaa agyalɛma bie adɛnla Bɛtɛle a, ɛnee ɔwɔ kɛ bɛ nuhua ko ɛyɛ gyima wɔ Bɛtɛle ɛvolɛ bulu na ko ne noko ɛyɛ gyima wɔ ɛkɛ ɛvolɛ nsa. Yemɔti, Lorraine kponlenle zo kɛ ɔbayɛ gyima wɔ Brazil Bɛtɛle ɛvolɛ nwiɔ na yearayɛ gyima wɔ Brooklyn Bɛtɛle ɛvolɛ ko kolaa na yɛagya.\nWɔ ɛvolɛ nwiɔ ne mɔɔ lumua la anu ɛnee kɛlata ala a yɛkola yɛkɛlɛ yɛ nwo a. Ɛnee telefuu bolɛ yɛ se kpalɛ, yɛɛ ɛnee e-mail ɛnle ɛkɛ! Mekɛ mɔɔ yɛgyale wɔ September 16, 1961 la, ɔyɛle yɛ fɛ kɛ Adiema Knorr a manle yɛ agyalɛ ɛdendɛlɛ ne la. Nɔhalɛ, ɛvolɛ ekyi ne mɔɔ yɛvale yɛhendɛle la yɛle yɛ nye zo mekɛ tendenle kpalɛ. Noko kɛkala, saa yɛnea nyilalɛ nee anyelielɛ mɔɔ yɛnyia ye wɔ ɛvolɛ mɔɔ bo 50 mɔɔ yɛva yɛgya la anu la a, yɛdie yɛto nu kɛ ɔle kpalɛ kɛ yɛhendɛle la!\nYɛ atɔfolɛlielɛ kenle ne. Ɔvi bɛne zo: Nathan H. Knorr, Patricia Brookes (Lorraine adiema raalɛ ɔ), Lorraine yɛɛ medame, Curtis Johnson, Faye nee Roy Wallen (me awovolɛ)\nNWOLƐ ADENLE NGAKYILE\nWɔ 1964 ne anu, bɛkpale me kɛ neavolɛ mɔɔ kpɔlɔkpɔla Bɛtɛle. Wɔ mekɛ zɔhane, ɛnee bɛmmaa yelɛma nee bɛ hu mɔ ɛndu adenle ɛhye. Bɛyɛle nzenzaleɛ wɔ nu wɔ 1977, bɛmanle yelɛma nee bɛ hu mɔ dule adenle. Wɔ ɛvolɛ zɔhane anu, me nee Lorraine yɛɛ Grant nee Edith Suiter hɔkpɔlale Bɛtɛle mɔɔ bɛwɔ Germany, Austria, Greece, Cyprus, Turkey, yɛɛ Israel la. Saa bɛka bɛbɔ nu a mehɔ maanle 70 azo wɔ ewiade amuala.\nMekɛ bie mɔɔ yɛhɔle Brazil wɔ 1980 ne anu la, yɛhɔle Belém, sua bie mɔɔ wɔ azɛlɛ ne avinli mɔɔ ɛnee Lorraine ɛyɛ edwɛkpatɛlɛvolɛ gyima wɔ ɛkɛ la azo. Yɛhɔkpɔlale mediema mɔɔ bɛwɔ Manaus la noko. Wɔ ɛdendɛlɛ bie mɔɔ yɛmanle ye wɔ nwɔhoalilɛleka bie abo la, yɛnwunle kɛ mediema ekpunli bie mɔɔ bɛnyɛ ninyɛne le kɛ mraalɛ mɔɔ bɛfo bɛ nvoka anwo nee mrenya mɔɔ bɛsomaa bɛ sa nu kɛmɔ Brazilima yɛ la bie wɔ ɛkɛ. Duzu ati a ɛnee bɛnyɛ bie a?\nBɛle yɛ mediema Alasevolɛ mɔɔ bɛwɔ ɛleka mɔɔ kokobɛvolɛma dɔɔnwo wɔ wɔ Amazon kpɔkɛmile ne anu. Banebɔlɛ ti, ɛnee bɛngulo kɛ bɛ nee menli mɔɔ wɔ nyianu ne abo la kɛbɔ nu kɛyɛ ninyɛne bie mɔ. Noko akee, yɛ nye liele bɛ nwo kpalɛ, na yɛ rɛle ɛnrɛvi kɛzi ɛnee bɛ nye ɛlie la ɛlɛ! Nea kɛzi Ayezaya edwɛkɛ ne le nɔhalɛ a: “Me sonvolɛma ne bava fɛlɛkolilɛ ado edwɛne bɛ ahonle nu.”—Aye. 65:14.\nƐBƐLABƆLƐ MƆƆ NVASOƐ WƆ ZO NA ƆGYI BODANE ZO\nMe nee Lorraine yɛta yɛsuzu ɛvolɛ mɔɔ bo abulasia mɔɔ yɛva yɛdu yɛ nwo yɛmaa Gyihova la anwo. Yɛ nye die kpalɛ wɔ nyilalɛ mɔɔ Gyihova mɔɔ yɛmaa yehile yɛ adenle ɛmaa yɛnyia ye wɔ ye ahyehyɛdeɛ ne anu la anwo. Ɔwɔ nuhua kɛ mengola mendu adenle mengɔ moa kɛ dɛba ne la ɛdeɛ, noko mekola meyɛ gyima meboa Neazo Eku ne Ngitanwodivoma Kɔmatii ne nee Ɛzonlenlɛ Kɔmatii ne. Me nye sɔ ye kpalɛ kɛ menyia adenle meboa ewiade amuala mediemayɛlɛ eku ne ekyii wɔ zɛhae adenle ne azo la. Ɔsi yɛ nwo dahuu kɛ mgbavolɛ nee mbɛlɛra dɔɔnwo ɛnyia Ayezaya subane ne bie na bɛlɛyɛ dahuu ɛzonlenlɛ gyima ne la. Ɔhanle kɛ: “Mewɔ ɛke! Soa me.” (Aye. 6:8) Menli ɛhye mɔ ɛnwu nɔhalɛ mɔɔ wɔ edwɛkɛ ne mɔɔ maanzinli zo neavolɛ ne hanle hilele me anu la: “Bɔ dahuu ɛzonlenlɛ gyima ne abo ndɛndɛ. Ɛnze ɛleka mɔɔ ɔbava wɔ yeahɔdwu a.”\n^ ɛden. 20 Saa ɛkpondɛ kɛ ɛnwu mediema ɛhye mɔ bie ɛbɛlabɔlɛ nu edwɛkɛ a, nea The Watchtower ɛhye mɔ anu: Thomas J. Sullivan (August 15, 1965); Klaus Jensen (October 15, 1969); Max Larson (September 1, 1989); Hugo Riemer (September 15, 1964); yɛɛ Grant Suiter (September 1, 1983).\nFa nwa awie Fa nwa awie Ɛleka Mɔɔ Dahuu Ɛzonlenlɛ Gyima Ne—Ɛva Me Ɛradwu La